
शालिवाहन हाल 


प्रयमशतकम्‌ 

(च । (९ ~> वकी। 
पसुवइणो रोसारुणपडिमासंकंतगोरिमुहअंदम्‌ । 
गहिअग्घपंकञअं मिअ संञ्ञासलिलंजलिं णमह ॥९॥ 
अमिअं पाउजकव्वं पद सोड च जे ण आणंति । 
कामस्स तत्ततत्तिं कुणंति ते कह ण लज्जंति ॥२॥ 
सत्त सआईं कड्वच्छलेण कोडीअ मज्ड्आरम्मि । 
हालेण विरइआडईं सालंकाराण गाहाणं ॥३॥ 


उअ णिच्चलणिप्पंदा भिसिणीवत्तम्मि रेह वलाआ । 
णिम्मलमरगञअभाअणपरिद्धिभा संखसुत्ति व ॥६॥ 


ताव च्विअ रइसमए महिलाणं विन्भमा विरांति । 
जाव ण कुवलअदलसच्छहाइ मउलंति णअणाइं ॥५॥ 


णोहलिअम्‌ अप्पणो किं ण मग्गसे मग्गसे कुरवञस्स । 
एअं खु सुहअ तुह हस वलिअमुहपंकं जाआ ॥६॥ 


ताविज्जंति असोएहि लडहविलआउ दटुअविरहम्मि । 
किं सह को वि कस्स वि पापहारं पहुप्पंतो ॥७॥ 


अत्ता तह रमणिज्जं अंहं गामस्स मंडणीहूअं । 
लुअतिलवाडिसरिच्छं सिसिरेणकअं भिसिणिसंडं ॥८॥ 


किं रुअसि जओणअमुही धवलाअंतेसु सालिक्त्तेसु । 
हरिआलमंडिजमुही णडि व्व सणवाडिआ जाआ ॥९॥ 


सहि एरिसि च्चिअ गई मा रुव्वसु तंसवलिअमुहअंदं । 
एआण वालवालुकितंतुकुडिलाण पेम्माणं ॥९०॥ 


पाअपडिअस्स पइणो पुद्ं पुत्ते समारुहंतम्मि । 
दढमण्णुदूमिआई विहासो घरिणीअ णिक्कंतो ॥९९॥ 
सच्चं जाणड्‌ ददं सरिसम्मि जणम्मि जुज्जए राओ । 
मरउ ण तुमं भणिस्सं मरणं पि सलाहनिज्जं से ॥१२॥ 


रंधणकम्मणिउणिए मा जूरसु रत्तपाडलसुअंधं । 
मुहमारुअं पिअंतो धूमाइ्‌ सिही ण पज्जलइ ॥९३॥ 


घरिणीञ महाणसकम्मलग्गमसिमडलिएण हत्येण । 
छिन्त मुहं हसिज्जइ चंदावत्थं गअं पटुणा ॥१६॥ 


किं किं दे पडिहासड्‌ सहीहि इअ पुच्छिआई मुद्धाए । 
पढमुग्गअदोहलिणीअ णवर द्दुअं गआ दद्ध ॥१५॥ 


अमअमञअ गअणसेहर रजणीमुखतिलअ चंद दे छिवसु । 
कछित्तो जेहि जिजअमो ममं पि तेहिं चिअ करेहि ॥९६॥ 


एहिज्ज सो पउत्थो अहअं कुप्पेज्ज सो वि अणुणेज्ज । 
इअ कस्स वि फलइ मणोरमाण माला पिजअमम्मि ॥९७॥ 


दुग्गअकुडंवअद्वी कह णु मए धोडएण सोढव्वा । 
ट्सिओसरंतसलिलेण उह रुण्णं व पडएण ॥१८॥ 


कोसंवकिसलवण्णअ तण्णअ उण्णामिएहि कण्णेहिं । 
हिअअद्वअं घरं वच्चमाण धवलत्तणं पाव ॥९९॥ 


अलिअपसुत्तअ विणिमीलिअच्छ दे सुहअ मज्ज ओञआसं । 
गंडपरिरं वणापुलइअंग ण पुणो चिराइस्सं ॥२०॥ 


असमत्त मंडण च्विम वच्च घरं से सकोउहल्लस्स । 
वोलाविअहलहलअस्स पुत्ति चित्ते ण लशिहिसि ॥२९॥ 


आअरपणामिओटुं अघदिअणासं असंहअणिडालं । 
वण्णधिअलित्तमुहिए तीए परिडवणं भरिमो ॥२२॥ 


आणासअई्‌ देती तह सुरए हरिसविअसिअकवोला । 
गोसे वि ओणअमुही अह से त्ति पिअं ण सद्धहिमो ॥२३॥ 


पिअविरहो अप्पिजदंसणं च गरुआईइ दो वि दुक्खाई । 
जीअ तुमं कारिज्जसि तीअ णमो आहिजाईए ॥२६॥ 


एक्को वि कालसारो ण देड गंतुं पआहिण चलंतो । 
किं उण वाहाउलिअं लोअणजुजलं पिजअमाए ॥२५॥ 


ण कुणंतो च्चिअ माणं णिसासु सुहसुत्तदरविवुद्धानं । 
सुण्णड़ूजपासपरिमुसणवेअणं जइ सि जानंतो ॥२६॥ 


पणअकुविआण दोण्ह वि अलिअपसुत्ताण माणडइल्लाण । 
णिच्चलणिरुद्धणीसासदिण्णअण्णाण को मल्लो ॥२७॥ 


णवलइपहरं अंगे जहिं जहिं मह्‌ देअरो दाउं । 
रोमंच दंद्राई तहिं तहिं दीसइ वहूए ॥२८॥ 


अज्ज मए तेण विणा अणुहूजसुहाइ संभरतीए । 
अहिणवमेहाण रवो णिसामिओ वज््यपडतो व्व ॥२९॥ 


णिक्किव जाआभीरुअ दुद॑सण णिंवककीडसारिच्छ । 
गामो गामणिणंदण तुज्ज कए तह वितणुआई ॥३०॥ 


पहरवणमग्गविसमे जाआ किच्छेण लहड से णिह । 
गामणिउत्तस्स उरे पल्ली उण से सुहं सुज ॥३१॥ 


अह संभाविअमग्गो सुहअ तुए च्चेअ णवर णिव्बूढो । 
एषं हिअए अण्णं अण्णं वाआई लोअस्स ॥३२॥ 


उण्हाइ णीससंतो कीस मह पर॑मुहीज सञजणद्धे । 
हिअअं पलीविडं अणुसएण पुद्टं पलीवेसि ॥३३॥ 


तुह विरहे चिरआरअ तिस्सा णिवडंतवाहमडइलेण । 


रदुरहसिहरधएण व मुहेण छाहि च्चिअ ण पत्ता ॥३४॥ 


दिअरस्स असुद्धमणस्स कुलवहूणिजजकुटूलिहिआई्‌ । 
दिजहं कहेड्‌ रामाणुलग्गसोमित्तिचरिआई ॥३५॥ 


चत्तरघरिणी पिअदंसणा अ तरुणी परत्थवडआ । 
असई सअज्जिआदुग्गआ अ णह खंडिअं सीलं ॥३६॥ 


तालूरभमाउलखुडिअकेसरो गिरिणईअपूरेण । 
दरवुडतुदणिव्बुहुमहुअरो हीलई कलंवो ॥३७॥ 


अहिआइमाणिणो दुगगस्स छाई पटस्स रक्खंही । 
णिअवंधवाण जूर्‌ घरिणी विहवेण एंताणं ॥३८॥ 


साहीणे वि पिजअमे पत्ते वि छणे ण मंडिजो अप्पा । 
दुग्गअपउत्थवडअं सअज्जिअं संठवंतीए ॥३९॥ 

तुज्ज वसइ त्ति हिअअं दुमेहि दिद्धो तुमं ति अच्छी । 
तुह विरहे किसिआईइ ति तीए अंगाइ वि पिआईं ॥६०॥ 


सब्भावणे हभरिए सतते रज्जिज्जड्‌ त्ति जुत्तम्‌ इणं । 
अणहिअए उण हिअअं जं दिज्जड्‌ तं जणो हसड्‌ ॥६९॥ 
आरभंतस्स धुं लच्छी मरणं व होड पुरिसस्स । 

तं मरणम्‌ अणारंभे वि होड लच्छी उण ण होड ॥४२॥ 


विरहाणलो सहिज्जइ आसावंधेण वल्लहजणस्स । 
एक्कम्गामपवासो माए मरणं विसेसेड ॥४३॥ 


अक्खडडइ्‌ पिआ हिअए अण्णं महिलाअणं रमंतस्स । 
दिद सरिसम्मि गुणे सरिसम्मि गुणे अईसंते ॥४४॥ 


णडइपूरसच्छहे जोव्वणम्मि अडइपवसिएसुदिअहेसु । 
अणिअत्तासु अ राईसु पुत्ति किं दट्ुमाणेण ॥४५॥ 


कल्लं किर खरतिअओ पवसिहई्‌ पिओ त्ति सुव्व जणम्मि । 
तह वह भव्‌ णिसे जह से कल्लं चिअ ण होड ॥६६॥ 
होतपहिअस्स जाजा आउच्छणजीअधारणरहस्सं । 

पुच्छती भमड घरं घरेण पिजविरहसहिरीजो ॥६७॥ 


अण्णमहिलापसंगं दे देव्व करेसु अग्ह दडअस्स । 
पुरिसा एक्कंतरसा ण हु दोसगुणे विजणंति ॥६८॥ 


थोअं पि ण णीड्‌ इमा मज्छ्यण्हे उअ सरीरतललुक्का । 
आअवभएण छाही वि ता पहिअ किं ण वीसमसी ॥४९॥ 


सुहउच्छअं जणं दुल्लहं पि दूराहि अम्ह आत । 
उजआरअ जर जीअं पि णत ण कञवराहोसि ॥५०॥ 


आम जयो मे मंदो अहव ण मंदो जणस्स का तत्ती । 
सुहउच्छअ सुहअ सुअंधगंध मा गंधिरिं छिवसु ॥५९॥ 


सिहिपिच्छलुलिअकेसे वेवंतोरु विणिमीलिअद्धच्छी । 
दरपुरिसाइनि विसमिरि जाणसु पुरिसाण जं दुक्खं ॥५२॥ 


पेम्मस्स विरोहिअसंधिअस्स पच्चक्खदिद्ु्विलिअस्स । 
उजअस्स व ताविजसीअलस्स विरसो रसो होड ॥५३॥ 


वज्जवडनाइरिक्कं पइणो सोऊण सिजिणीघोसं । 
पुसिआईइ करिमरीए सरिवंदीणं पि अच्छीडं ॥५६॥ 


करिमरि अआलगन्जिरजलआसणिवडणपदिरवो एसो । 
पइणो धणुरव कंखिरि रोमंचं किं मुहा वहसि ॥५५॥ 


सहड सहड त्ति तेण तहा रमिआ सुरअदुवविअद्ण । 
पव्वाअसिरीसा्‌ व जह से जाआई अंगा ॥५६॥ 


अगणिअसेसजुआणा वालअ वोलीणलोअमज्जाआ । 
अह सा भमड्‌ दिसामुहपसारिअच्छी तुह कएण ॥५७॥ 
अज्जं चेअ पउत्थो उज्जागरओ जणस्स अज्जेज । 
अज्जेअ हलिद्यापिजराइ्‌ गोला तूहाइं ॥५८॥ 


असरिसचित्ते दिर सुद्धमणा पिजअमे विसमसीले । 
ण कह कुटुंवविहडणभएण तणुआअए सोण्हा ॥५९॥ 


चिताणिअद्इअसमागमम्मि कअमण्णुञाड भरिऊण । 
सुण्णं कलहा अती सहीहि रुण्णा ण ओहसिआ ॥६०॥ 


हिअअण्णुएहि समं असमत्ताइं पि जह सुहावेति । 
कज्जाइ्‌ मणे ण तहा इअरेहि समाणिआईं पि ॥६१॥ 


दरफुडिअसिप्पिसंपुडणिलुक्कहालाहलग्गकेप्पणिहं । 
पिक्कंवद्विविणिग्गजकोमलम्‌ अंवंकुरं उअह ॥६२॥ 


उअह पडलंतरोदृण्णणिअअतंतुद्धपाजपडिलग्गं । 
दुल्लक्खसुत्तगुत्थेक्कवउलकुसुमं व मक्कडअं ॥६३॥ 


उअरिदरडिदखण्णुअणिलुक्कपारावजाण विरुएहिं । 
णित्थणडइ जाअविअणं सूलाहिण्णं व देवउलं ॥६६॥ 


जइ होसि ण तस्स पिआ अणुदिअहं णीसहैहि अंगेहिं । 
णवसूअपीअपेजोसमत्तपाडि व्व किं सुअसि ॥६५॥ 
हेमंतिआसु अडइदीहरासु राईसु तं सि अविणिद्दा । 
चिरअरपउत्थवइए ण सुंदरं जं दिआ सुञसि ॥६६॥ 


जइ चिक्छिल्लभउप्पुअपअम्‌ इणम्‌ अलसाई तुह पए दिण्णं । 
ता सुहअ कंडडज्जंतम्‌ अंगम्‌ एं किणो वहसि ॥६७॥ 


पत्तो छणो ण सोहइ अद्प्पहाए व्व पुण्णिमाअंदो । 
अंतविरसो व्व कामो असंपञआणो अ परिओसो ॥६८॥ 


पाणिग्गहणे च्चिअ पव्वईअ णाअं सहीहि सोहग्गं । 
पसुवणा वासुडकंकणम्मि ओसारिए दूरं ॥६९॥ 


गहे दवग्गिमसिमइलि आई दीसंति विड्धसिहराईं । 
आससु पउत्थवडए ण होति णवपाउसन्भाटुं ॥७०॥ 


जेत्तिअमेत्तं तीरड्‌ णिव्वोुं देसु तेत्तिअं पणञअं । 
ण जणो विणिअत्तपसाअदुक्खसहणक्खमो सव्यो ॥७९॥ 


वहुवल्लहस्स जा होड वल्लहा कह वि पंच दिअहाईं । 
सा किं छदं मग्ग कन्तो मिदं च वहुअं च ॥७२॥ 


जं जं सो णिज्ड्याड अंगोआसं महं अणिमिसच्छो । 
पच्छाएमि अ तं तं इच्छामि अ तेण दीसंतं ॥७३॥ 


दढमण्णुदूमिआई वि गहिओ दइअम्मि पेछछह इमीए । 
ओसरइ वालुआमुद्भो व माणो सुरसुरंतो ॥७४॥ 


उञ पोम्मराजमरगअसंवलिआ णहञलाउ ओञरड । 
णहसिरिकंठन्भदु व्व कंठिआ कीररिछोली ॥७५॥ 


ण वि तह विएसवासो दोग्गच्चं मह जणेड संतावं । 
आसंसिअत्थविमुहो जह पणडअणो णिअत्तंतो ॥७६॥ 


खंधमिणा वणेसुं तणेहि गामम्मि रक्िओ पहिओ । 
णञरवसि णडिज्जइ साणुसएण व्व सीएण ॥७७॥ 


भरिमो से गहिआहरधुञजसीसपहोलिरालआउलिञं । 
वजणं परिमलतरलिजभमरालिपइण्णकमलं व ॥७८॥ 


हल्लफलण्हाणपसाहिआण कछणवासरे सवत्तीण । 
अज्जाइ मज्जणाणाअरेण कहिञं व सोहग्गं ॥७९॥ 


ण्हाणहलिदाभरिअंतराइ जालाइ जालवलअस्स । 
सोहंति किलिंचिअकंटएण कं काहिसि कञत्थं ॥८०॥ 


अदह॑सणेण पेम्मं वेड अडदंसणेण वि अवेद्‌ । 
पिसुणजणकंपिएण वि अवेड एमेअ वि अवेड्‌ ॥८९१॥ 


अदह॑सणेण महिलाअणस्स अडइदंसणेण णीञस्स । 
मुक्खस्स पिसुणजणजंपिएण एमेज वि खलस्स ॥८२॥ 


पोटुपडिएहि दुक्खं अच्छिज्जड्‌ उण्णएहि होऊण । 
इअ चितंताण मणे थणाण कसणं मुहं जाअं ॥८३॥ 


सो तुज्ज कए सुंदरि तह जीणो सुमहिलो हलिअउत्तो । 
जह से मच्छरिणीञअ वि दोच्चं जाआई्‌ पडिवण्णं ॥८४॥ 


दक्छिण्णेण वि एतो सुहअ सुहावेसि अंह हिअआईं । 
णिक्कडअवेण जाणं गज सि का णिव्तुई ताणं ॥८५॥ 


एक्कं पहरुग्धाअं हत्थं मुहमारुएण वीअंतो । 


सो वि हसंतीञ मए गहिओ वीएण कंठम्मि ॥८६॥ 


अवलंविअमाणपरमुहीअ एंतस्स माणिनि पिअस्स । 
पद्विपुलउग्गमो तुह कटैड समुहद्धिं हिअअं ॥८७॥ 


जान्‌ जाणावेडं अणुणअविदविअमाणपरिसेसं । 
पड्रिक्कम्मि वि विणआवलंवणं स च्चिअ कुणंती ॥८८॥ 


मुहमारुएण तं कण्ह गोरं राहिआईइ अवणेंतो । 
एआण वल्लवीणं अण्णाण वि गोर्अं हरसि ॥८९॥ 


किं दाव कओ अहवा करेसि काहिसि अ सुहअ एत्ताहे । 
अवराहाण अलज्जिर साहसु करा खमिज्जंति ॥९०॥ 


णूमंति जे पहृत्तं कुविअं दास व्व जे पसाअंति । 
ते च्विज महिलाण पिआ सेसा सामि च्वि वराआ ॥९१॥ 


तडुआ कअग्घ महुअर ण रमसि अण्णासु पुप्फजाईसु । 
वद्धभफलभारगरुडं मालड्म्‌ एण्ड परिच्चअसि ॥९२॥ 


अविअण्हपेच्छणिज्जेण तक्खणं मामि तेण दिद्रिण । 
सिविणअपीएण व पाणिएण तण्ह च्चिअ ण फटा ॥९३॥ 


सुअणो जं देसम्‌ अलंकरेड्‌ तं चिअ करेइ पवसंतो । 
गामासण्णुम्मूलिअ महावडद्राणसारिच्छं ॥९४॥ 

सो णाम संभरिज्जइ पल्भसि जो खणं पि हिजहि । 
संभरिअव्वं च कअं गअं च पेम्मं णिरालंवं ॥९५॥ 


णासं व सा कवोलेअज्ज वितुह दंतमंडलं वाला । 
उब्मभिण्णपुलअवडुवेढपरिगअं रक्खड वराई ॥९६॥ 


दिद्रा चू अग्घाडआ सुरा दक्छिणाणिलो सहिओ । 
कज्जाइं चिअ गरुआईइ मामि को वल्लहो कस्स ॥९७॥ 


रमिऊण पञं पि गओ जाहे उवऊहिठं पडिणिउत्तो । 
अहअं पउत्थवडअ व्व तक्खणं सो पवासि व्व ॥९८॥ 


अविजण्हपेच्छणिज्जं समसुहदुक्खं विदृण्णसन्भावं । 
अण्णोण्णहिजजलग्गं पुण्णेहि जणो जणं लह ॥९९॥ 


दुक्खं देतो वि सुहं जणेड जो जस्स वल्लहो होड । 
दड्जणहदूमिआण वि वहइ थणञण रोमंचो ॥९००॥ 

धरिओ धरिओ विअलइ उवएसो पिअसहीहि दिज्जंतो । 
मअरद्धजवाणपहारजज्जरे तीअ हिअअम्मि ॥९०९॥ 
तडसंलिजिणीडेक्कंतपीलुआरक्खणेक्कदिण्णमणा । 
अगणिअविणिवाअभ परेण समं वहट्‌ काई ॥९०२॥ 
वहुपुप्फभरोणामिजभूमीगअसाह सुणसु विण्णत्ति । 
गोलाअडविअडकुडग महम सणिअं गलिज्जासु ॥९०३॥ 
णिप्पच्छिमाई असई दुक्खालोआई महुजपुप्फाईं । 

चीए वंधुस्स व अद्विआइ रुअरी समुच्चिणडइ ॥९०४॥ 


ओ हिअञ मडहसरिआजलस्जहीरंतदीहदारु व्व । 
ठाणे ठाणे च्चिअ लग्गमाण केणा ऽवि उज्दधिहिसि ॥९०५॥ 


जो तीअ अहरराओ रत्तिं उव्वासिज पिजअमेण । 
सो व्विअ दीस गोसे सवत्तिणअणेसु संकंतो ॥९०६॥ 


गोलाअडद्विअं पेच्छिऊण गहवडुसुअं हलिअसोण्ा । 
आढत्ता उत्तरिरं दुक्खुत्ताराइ पअवीए ॥९०७॥ 


चलणोआसणिसण्णस्स तस्स भरिमो अणालवंतस्स । 
पा्जगुदरावेढिअकेसदढाअह्णसुहैल्लिं ॥९०८॥ 


फालेड अच्छभल्लं व उह कुग्गामदेउलदारे । 
हेमंतआलपहिओ विज्छ्याअंतं पलालगिं ॥९१०९॥ 
कमलाअरा ण मलिआ हंसा उद्काविआ ण अ पिउच्छा । 
केण वि गामतडाए अन्भं उत्ताणिअं छुं ॥९९०॥ 


केण मणे भग्गमणोरहेण संलाविअं पवासो त्ति । 

सविसाइ व अलसाअंति जेण वहुआईइ अंगाइ ॥९९९॥ 
अज्ज वि वालो दामोअरो त्ति इअ जंपिए जसोआए । 
कण्हमुहपेसिअच्छं णिहुअं हसिअं वअवहूहिं ॥९९२॥ 


ते विरला सप्पुरिसा जाण सिणेहो अद्िण्णमुहराओ । 
अणुदिअह वह्ुमाणो रिणं व पुत्तेसु संकमडइ ॥९९३॥ 


णच्चणसलाहणणिहेण पासपरिसंठिआ णिउणगोवी । 
सरिगोविआण चव कवोलपडिमागं कण्हं ॥९९६॥ 


सव्वत्थ दिसामुहपसरिएहि अण्णोण्णकडअलग्गेहिं । 
छल्लिं व मुअ विद्यो मेहेहि विसंघडंतेहिं ॥९९५॥ 


आलोअंति पुलिंदा पव्वअसिहरद्िआ धणुणिसण्णा । 
हत्थिउलेहि व विद्धं पूरिज्जंतं णवल्भेहिं ॥९९६॥ 


वणद्वमसिमडलंगो रेह विडो घणेहि धवलेहिं । 
खीरोजमंथणुच्छलिअदुद्रसित्तो व्व महुमहणो ॥९९७॥ 


वंदीअ णिहअवंधवविमणाइ वि पक्कलो त्ति चोरजुवा । 
अणुराएण पुलइ गुणेसु को मच्छरं वह्‌ ॥९९८॥ 


अज्ज कड़मो वि दिअहो वाहवहू सूवजोव्वणुम्मत्ता । 
सोहग्गं धणुरुपच्छलेण रच्छासु विक्किरड्‌ ॥१९९॥ 


उक्खिप्पड्‌ मंडलिमारुएण गेहंगणाहि वाहीए । 
सोहग्गधअवडाअ व्व उवह धणुरुपरिछोली ॥१२०॥ 


गअगंडत्थलणिहसणमअमडलीकञअकरंजसाहाहि । 
एंतीअ कुलघराओ णाअं वाहीअ पटमरणं ॥९१२९॥ 


णववहुपेम्मतनुडओ पणं पढमघरिणीअ रक्खंतो । 
अलिहिअदुप्परिअल्लं पि णेड्‌ रण्णं धणं वाहो ॥९२२॥ 


हासाविओ जणो सामलीअ पढमं पसूअमाणाए । 
वल्लहवाएण अलं मम त्ति वहुसो भणंतीए ॥९२३॥ 


कडुअवरहिअं पेम्मं ण त्थि च्चिअ मामि माणुसे लोए । 
अह होड कस्स विरहो विरहे होंतम्मि को जिअड्‌ ॥९२४॥ 


अच्छेरं व णिहि मिव सगे रज्जं व अमअपाणं व । 
आसि म्ह तं मुहृत्तं विणिअंसणर्दंसणं तिस्सा ॥९१२५॥ 


सा तुज्ज वल्लहा तं सि मज्ख वेसो सि तीअ तुज्ड अहं । 
वालञ फुडं भणामो पेम्मं किर वहुविआरं ति ॥९२६॥ 


अहअं लज्जालुटुणी तस्स अ उम्मच्छराइ पेम्माहुं । 
सहिआअणो वि णिउणो अलाहि किं पाअराएण ॥९२७॥ 


महुमासमारुआहअमहुअरञ्चंकारणिन्भरे रण्णे । 
गाइ विरहख्रावद्धपहिअमणमोहणं गोवी ॥९१२८॥ 


तह माणो माणधणाइ तीअ एमेअ दूरम्‌ अणुवद्धो । 
जह से अणुणीअ पिओ एक्कम्गाम च्चिअ पउत्थो ॥९२९॥ 


सालोअ च्चिअ सूरे घरिणी घरसामिअस्स घेत्तूण । 
णेच्छंतस्स वि पाए धुञट्‌ हसंती हसंतस्स ॥१३०॥ 


वाहरउ मं सहीञो तिस्सा गोत्तेण किं थ भणिएण । 
थिरपेम्मा होउ जहिं तहिं पि मा किं पि णं भणह ॥९३९॥ 


रूअं अच्छीसु ठिअं फरिसो अंगेसु जंपिअं कण्णे । 
हिअअं हिअए णिहिअं विओडअं किं थ देव्वेण ॥९३२॥ 


सअणे चितामइअं काऊण पिअं णिमीलिजच्छीए । 
अप्पाणो उवऊढो पसिदिलवलहि वाहाहिं ॥९३३॥ 


परिभूएण वि दिअहं घरघरभमिरेण अण्णकज्जम्मि । 


चिरजीविएण इमिणा खविअ म्हो उहकाएण ॥१३६॥ 


वसड्‌ जहिं चेअ खलो पोयिज्जंतो सिणेहदाणेहिं । 
तं चेअ आलअं दीव व्व अडुरेण मडल ॥९३५॥ 


होती वि णिप्फल च्चिअ धणरिद्धी होड किविणपुरिसस्स । 
गिम्हाअवसंतत्तस्स णिजजकछाहि व्व पहिञस्स ॥९३६॥ 


फुरिए वामच्छि तए जइ एहिड सो पिओ ज्ज ता सुरं । 
सम्मीलिअ दाहिणञं तुड्‌ अविअण्हं पुलोइस्सं ॥९३७॥ 


सुणहपउरम्मि गामे हिंडंती तुह कएण सा वाला । 
पासअसारि व्व घरंघरेण कड़आ वि खज्जिहड्‌ ॥१३८॥ 


अण्णण्णं कुसुमरसं जं किर सो महड्‌ महुभरो पाठं । 
तं णीरसाण दोसो कुसुमाणं णेअ भमरस्स ॥९३९॥ 


रच्छापडइण्णणअणुप्पला तुमं सा पडिच्छए एतं । 
दारणिहिएहि दोहि वि मंगलकलसेहि व थणेहिं ॥९४०॥ 


ता रुण्णं जा रुव्वड्‌ ता ज्जीणं जाव द्िज्जए अंगं । 
ता णीससिअ वराईअ जाव सासा पहुप्पंति ॥९४९॥ 


समसोक्खदुक्खपरिवह्िमाण कालेण सूढपेम्माण । 
मिहुणाण मरइ जं तं खु जिञडई्‌ इअरं मुञं होड ॥९४२॥ 


हरिहिड्‌ पिअस्स णवचूअपल्लवो पढममंजरिसणाहो । 
मा रुअसु पुत्ति पत्थाणकलसमुहसंठिओ गमणं ॥९६३॥ 


जो कह वि मह सहीहि छिदं लहिऊण पेसिओ हिअए । 
सो माणो चोरिअकामुओ व्व दिद्रे पिए णद्रो ॥१४६॥ 


सहिआहि भण्णमाणा थणए लग्गं कुसुंभउप्फं ति । 
मुद्धवहुभा हसिज्जइ पप्फोडंती णहव आई ॥९४५॥ 


उम्मूरलेति व हिअअं इमाड्‌ रे तुह विरज्जमाणस्स । 
अवहीरणवसविसूष्चैटुलवलंतणअणद्धदिद्राहं ॥१४६॥ 


ण मुअंति दीहसासे ण रुअंति चिरं ण होति किसिजाओ । 
धण्णाउ ताउ जाणं वहुवल्लह वल्लहो ण तुमं ॥१४७॥ 


णिद्दालसपरिघुम्मिरतंसवलंतद्धतारआलोआ । 
कामस्स वि दुवविसहा दिद्विणिवाआ ससिमुहीए ॥१४८॥ 


जीविअसेसाइ मए गमिजा कह कह वि पेम्मदुद्ोली । 
एण्टुं विरमसु रे उह हिज मा रज्जसु कहिं पि ॥१६९॥ 


अज्जाइ्‌ णवणहक्खजणिरिक्खणे गरुअजोव्वणुत्तुगं । 
पडिमागअणिजणअणुप्पलच्विअं होइ थणवदुं ॥९५०॥ 
तं णमह जस्स वच्छे लच्छिमुहं कोत्थुहम्मि संकंतं । 
दीसइ मअपरिहीणं ससिविंवं सूरविंव व्व ॥९५९॥ 


मा कुण पडिवक्खसुहं अणुणेसु पिअं पसाअलोहिल्लं । 
अड्गहिअगरुअमाणेण पुत्ति रासि व्व द्विज्जिहिसि ॥९५२॥ 


विरहकरवत्तदूसह फालिज्जंतम्मि तीअ हिअअम्मि । 
अंसू कज्जलमडइलं पमाणसुत्तं व पडिहाइ ॥९५३॥ 


दुण्णिक्खेवअम्‌ एअं पुत्तअ मा साहसं करिज्जासु । 
एत्थ णिहित्ताइ मणे हिअआइ पुणो ण लब्भंति ॥९१५६॥ 


णिवबुत्तरआ वि वहू सुरअविरामद्विहं अआणंती । 
अविरअहिअआ अण्णं पि किं पि अत्थि त्ति चितेड्‌ ॥९५५॥ 


णंद॑तु सुरअसुहरसतण्हावहराइ सअललोअस्स । 
वहुकट्‌अवमग्गविणिम्मिआई्‌ वेसाण पेम्माईं ॥१५६॥ 
अप्पत्तमण्णुदुक्खो किं मं किसिञ त्ति पुच्छसि हसंतो । 
पावसि जा चलचित्त पिअं जणं ता तुह कहिस्सं ॥९५७॥ 


अवहत्थिऊण सहिजंपिआइ जाणं कएण रमि सि । 
एआड ताइ सोक्खाइ संस जेहि जीअस्स ॥९५८॥ 


ईसालुज पई से रत्तिं महुअं ण दे्‌ उच्चेडं । 

उच्वेड्‌ अप्पण च्चिअ माए अइउज्जुअसहाओ ॥९५९॥ 
अच्छोडिअवत्थद्ंतपत्थिए म॑ंथरं तुमं वच्च । 

चितेसि थणहराआसिअस्स मज्ज्ञस्स वि ण भंगं ॥१६०॥ 
उद्धच्छो पिअड्‌ जलं जह जह विरलंगुली चिरं पदिओ । 
पावालिआ वि तह तह धारं तणुअं पि तणुएड्‌ ॥१६९॥ 
भिच्छअरो पेच्छड्‌ णाहिमंडलं सा वि तस्स मुहञंदं । 

तं चट्‌अं करकं दोण्ह वि का विलुपंति ॥९६२॥ 

जेण विणा ण जिविज्जइ अणुणिज्जड्‌ सो कओआवराहो वि । 
पत्ते वि णअरडाहे भण कस्स ण वल्लहो अग्गी ॥९६३॥ 
वकं को पुलइज्जउ कस्स कदिज्जउ सुहं व दुक्खं व । 
केण समं व हसिज्जउ पामरपउरे हअग्गामे ॥९६६॥ 


फलहीवाहणपुण्णाहमंगलं लंगले कुणंतीए । 
असर्ईअ मणोरहगन्भिणीअ हत्था थरहरंति ॥९६५॥ 


पहिउल्लूरणसंकाउलाहि असर्ईहि वहलतिमिरस्स । 
आइप्पणेण णिहुभं वडस्स सित्ताइ पत्ताईं ॥९६६॥ 


भंजंतस्स वि तुह सग्गगामिणो णइकरंजसाहाजो । 
पाआ अज्ज वि धम्मिअ तुह कह धरणिं चिअ छिवंति ॥१६७॥ 


अच्छउ दाव मणहरं पिआई मुहदंसणं अ्महग्घं । 
तग्गामक्ेत्तसीमा वि ज्मत्ति दिद्रा सुहावेइ ॥१६८॥ 


णिक्कम्माहि वि छेत्ताहि पामरो णेअ वच्चए वसह । 
मुअपिजजासुण्णडअगेहदुक्खं परिहरंतो ॥१६९॥ 


द्द्यावाउत्तिणघरविवरपलोटुंतसलिलधाराहिं । 
कुडूलिहिओहिदिअहं रक्खड्‌ अज्जा कर्अलेहिं ॥१७०॥ 


गोलाणईम कच्छे चक्खंतो राइआडइ पत्ताइं । 
उप्फडडइ मक्कडो खोक्खेडइ अ पोटुं च पिद ॥९७९॥ 


गहवहुणा मुजसेइहदुंुमदामं चिरं वहेऊण । 
वग्गसओईं णेऊण णवरि अज्जाहरे वद्धं ॥१७२॥ 


सिहिपेहुणावअंसा वहुआ वाहस्स गव्विरी भई । 
गअमोत्तिअरइअपसाहणाण मज्जये सवत्तीण ॥९७३॥ 


वंकच्छिपेच्छिरीणं वंकुल्लविरीण वंकभमिरीणं । 
वंकहसिरीण पुत्तअ पुण्णेहि जणो पिओ होड ॥९१७६॥ 


भम धम्मिअ वीसद्धो सो सुणहो अज्ज मारिओ तेण । 
गोलाअडविअडकुुंगवासिणा दरिअसीहेण ॥९७५॥ 


वाएरिएण भरिअं अच्छं कण्णरहुउप्पलरएण । 
फुक्कंतो अविअण्हं चुंवंतो को सि देव्वाणं ॥१७६॥ 


सहि दुप्मेति कलंवाईं जह मं तह ण सेसकुसुमाईं । 
णूणं इमेसु दिअहेसु वह्‌ गुलिआधणुं कामो ॥१७७॥ 


णा ऽहं दूर ण तुमं पिओ त्ति को अम्ह एत्थ वावारो । 
सा मर तुज्छ अअसो एअं धम्मक्खरं भणिमो ॥९७८॥ 


तीअ मुहाहि तुह मुहं तुज्छ मुहाओ अ मज्ख चलणम्मि । 
हत्थाहत्थीअ गओ अइदुक्करकारओ तिल ॥९७९॥ 


सामाइ सामलिज्जइ अद्धच्छिपलोडरीअ मुहसोहा । 
जंवूदलकअकण्णावअंसभमिरे हलिअउत्ते ॥१८०॥ 


दृह्‌ तुमं चिअ कुसला कक्खडमउआईइ जाणसे वो्तुं । 
कंदूडुपंडरं जह ण होट तह तं करेज्जासु ॥१८१॥ 


महिलासहस्सभरिए तुह हिअए सुहअ सा अमाअंती । 
दिअहं जणण्णकम्मा अंगं तणुअं पि तणुएड्‌ ॥१८२॥ 


खणमेत्तं पि ण फिटूइ अणुदिमह विडण्णगरुअसंतावा । 
पच्छण्णपावसंक व्व सामली मज्छ हिजआ ॥९८३॥ 


अण्णुज णा ऽहं कुविआ उवऊहसु किं मुहा पसाएसि । 
तुह मण्णुसमुप्पाएण मज्ज माणेण वि ण कज्जं ॥१८६॥ 


दीहुण्हपउरणीसासपअवि वाहसलिलपरिसित्तो । 
साहे सामसवलं व तीअ अहरो तुह विओए ॥१८५॥ 


सरए महदहाणं अंतोसिसिराइ्‌ वाहिरुण्हाइं । 


जाजाइ्‌ कुविअसज्जणहिअअसरिच्छाइ्‌ सलिलाईं ॥१८६॥ 


आअस्स किं णु काहं किं वोच्छं कह णु होहि टमं ति । 
पढमुग्गजसाहसआरिजई हिअअं थरहरेड्‌ ॥९८७॥ 


णेउरकोडिविलग्गं चिरं द्ड्अस्स पाअपडिअस्स । 
हिअअं परउत्थमाणं उम्मोअंति च्चिअ कटेड ॥१८८॥ 


तुज्ज ऽगराअसेसेण सामली तह खरेण सोमारा । 
सा किर गोलातूहे णहा ज॑वूकसाएण ॥१८९॥ 


अज्जं चेअ पउत्थो अज्जं चिअ सुण्णजाई जाआई । 
रच्छामुहदेउलचच्चराइ्‌ अम्हं च हिज ॥९९०॥ 


चिरिडिं पि अआणंता लोआ लोएहि गोरवन्भहिआ । 
सोणारतुल व्व णिरक्खरा वि खंधेहि वुल्भंति ॥९९१॥ 


आअंवंतकवोलं खलिअक्खरजंपिरिं फुरंतोदि । 
मा छिवसु त्ति सरोसं समोसरंतिं पिअं भरिमो ॥९९२॥ 


गोलाविसमोआरच्छलेण अप्पा उरम्मि से मुक्को । 
अणुअंपाणिदोसं तेण वि सा गाढम्‌ उवऊः< ॥९१९३॥ 


सा तड्‌ सहत्थदिण्णं अज्ज वि रे सुह गंधरहिअं पि । 
उव्वसिअणअरघरदेवअ व्व ओमालिअं वह्‌ ॥९९४॥ 


केलीअ वि सूसेडं ण तीरए तम्मि चुक्कविणअम्मि । 
जाइअएहि वि माए इमेहि अवसेहि अंगेहिं ॥१९५॥ 


उप्फुल्लिआई्‌ खेलउ मा णं वरेहि होउ परिखामा । 
मा जहणभारगरुई पुरिसाअंती किलिम्मिहडइ ॥९९६॥ 


पउरजुआणो गामो महुमासो जोव्वणं पई ठरो । 
जुण्णसुरा साहीणा असई मा होड किं मरउ ॥९९७॥ 


वहुसो वि कटहिज्जंतं तुह वअणं मज्ज हत्थसंदि्ं । 
ण सुञं ति जंपमाणा पुणसुत्तसअं कुणड अज्जा ॥१९८॥ 


पाअडिअणेहसन्भावणिन्भरं ती जह तुमं दद्र । 
संवरणवावडाए अण्णो वि जणो तह च्वेअ ॥९९९॥ 


गेण्हह पुलोजह इमं पहसिजवअणा पड़स्स अप्पेड्‌ । 
जाआ सुअपढमुन्भिण्णदंतजुअलंकिअं वोरं ॥२००॥ 

अच्छउ ता जणवाओ हिअअं चिअ अत्तणो तुह पमाणं । 
तह तं सि मंदणेहो जह ण उवालंभजोग्गो सि ॥२०९॥ 


अप्पच्छंदपहाविर दुल्लहलंभं जणं विमग्गंत । 
आआसवहेहि भमंत हिअअ कडआ वि भज्जिहिसि ॥२०२॥ 


अहव गुण च्चिअ लहुभआ अहवा गुणअण्णुओ ण सो लोओ । 
अहव म्हि णिग्युणा वा वहुगुणवंतो जणो तस्स ॥२०३॥ 


फुटंतेण वि हिअएण मामि कह णिव्वरिज्जए तम्मि । 
अदाए पडिविंव व्व जम्मि दुक्खं ण संकमडइ्‌ ॥२०४६॥ 


पासासंकी काओ णे ऽच्छड्‌ दिण्णं पि पहिअघरिणीए । 
ओणत्तकरअलोअलिअवलअमज्डद्विअं पिंडं ॥२०५॥ 
ओहिदिअहागमासंकिरीहि सहिआहि कुडूलिहिआओ । 

दो तिण्णि तहिं मिअ चोरिआई रहा पुसिज्जंति ॥२०६॥ 
तुह मुहसारिच्छं ण लहड्‌ त्ति संपुण्णमंडलो विहिणा । 
अण्णमअं व घडेडं पुणो वि खंडिज्जड्‌ मिअंको ॥२०७॥ 
अज्जं गओ त्ति अज्जं गओ त्ति अज्जं गओ त्ति गणिरीए । 
पढम च्चिअ दिअहदवे कुड रेहाहि चित्तलिओ ॥२०८॥ 


ण वि तह पढमसमागमसुरअसुहे पाविए वि परिओसो । 

जह वीअदिअहसविलक्खलक्छिए वजणकमलम्मि ॥२०९॥ 
जे समुहागअवोलंतवलिअपिअपेसिअच्छिविच्छोहा । 

अह मण्णे मअणसरा जणस्स जे होति ते होतु ॥२९०॥ 


इअरो जणो ण पावड्‌ तुह जहणारुहणसंगमसुहैल्लिं । 
अणुहवड्‌ कणअदोरो हुअवहवरुणाण माहप्पं ॥२९९॥ 


जो जस्स विहवसारो तं सो दे त्ति किं थ अच्छेरं । 
अणहोंतं पि हू दिण्णं दोहग्गं तड्‌ सवत्तीणं ॥२९२॥ 


चंदसरिसं मुहं से सरसो अमअस्स मुहरसो तिस्सा । 
सकञअग्गहरहसुज्जलचुंवणअं कस्स सरिसं से ॥२९३॥ 
उप्पण्णत्थे कज्जे अइ्चितंतो गुणागुणे तम्मि । 
चिरआलमंदपेच्छित्तणेण पुरिसो हणडइ कज्जं ॥२९४॥ 
वालअ तुमाहि अहिअं णिज चिज वल्लहं महं जीअं । 
तं तड्‌ विणा ण होड त्ति तेण कुविअं पसाएमि ॥२९५॥ 


पत्ति ण पत्तिअंती जड़ तुज्ड इमे ण मज्छ् रुडरीए । 
पुद्रीअ वाहविदू पुलउब्भेए ण भिज्जंता ॥२९६॥ 


तं मित्तं काअव्वं जं किर वसणम्मि देसआलम्मि । 
आलिहिअभित्तिवाउल्लञअ व्व ण पर॑मुहं ठाइ्‌ ॥२९७॥ 


वहुआई णइणिउंजे पढमुग्गजसीलखंडणविलक्खं । 
उड्‌ विहंगउलं हाहा पक्खेहि व भणंतं ॥२९८॥ 


सच्चं भणामि वाल ण त्थि असक्कं वसंतमासस्स । 
गंधेण कुरुवजाणं मणं पि असडृत्तनं ण गआ ॥२९९॥ 


एक्केक्कमवडवेढणविवरंतरदिण्णतरलणञणाए । 
तड्‌ वोलंते वालञ पंजरसउणाइअं तीए ॥२२०॥ 


ता किं करेउ जइ तं सि तीञ वडवेढपेल्लिजथणीए । 
पाअंगुदुग्गुक्ित्तणीसहंगीअ वि ण दिद्रो ॥२२९॥ 


पिअसंभरणपलोटुंतवाहधाराणिवाअभीआए । 
दिज्जड्‌ वंकमग्गीवाड्‌ दीव पहिअजाआए ॥२२२॥ 


तड वोलंते वालअ तिस्सा अंगाइ तह णु वलि आईं । 
जह पुद्विमज्डणिवडंतवाहधाराउ दीसंति ॥२२३॥ 


ता मज्छिमो च्चिअ वरं दुज्जणसुअणेहि दोहि वि ण कज्जं । 
जह दिद तवइ खलो तहे सुअणो अईसंतो ॥२२६॥ 


अद्च्छिपेच्छिअं मा करेहि साहाविअं पलोएहि । 
सो वि सुदिद्रो होहि तुमं पि मुद्धा कलिज्दिहिसि ॥२२५॥ 


दिअहं खुदुक्किआए तीए काऊण गेहवावारं । 
गरूए वि मण्णुदुक्खे भरिमो पाअंतसुत्तस्स ॥२२६॥ 


पाणउडीअ वि जलिऊण हुअवहो जलइ जण्णवाडम्मि । 
णहु ते परिहरिअव्वा विसमदसासंठिञ पुरिसा ॥२२७॥ 


जं तुज्ज सई जाज अस्ईओ सुहअ जं च अम्हे वि । 
ता किं फुटुउ वीअं तुज समाणो जुआ ण त्थि ॥२२८॥ 


सव्वस्सम्मि वि उदं तह वि हू हिअअस्स णिव्वुड्‌ च्चेअ । 
जं तेन गामडाहे हत्थाहत्थिं कुंडो गहिओ ॥२२९॥ 


जाएज्ज वणुदेसे खुज्जो वि हु णीसहो सिढिलवत्तो । 
मा माणुसम्मि लोए चाई रसिओ दरिद्दो अ ॥२३०॥ 


तस्स अ सोहग्गगुणं अमहिलसरिसं च साहसं मज्छ । 
जाणइ गोलाऊरो वासारत्तद्धसत्तो अ ॥२३९॥ 


ते वोलिआ वस्सा ताण कुटुंगाण खण्णुञ सेसा । 
अम्हे वि गजवआजो मूलुच्छेअं गअं पेम्मं ॥२३२॥ 


थणजहणणिअंवोवरि णहरंका गजवआण विलआणं । 
उव्वसिआणंगणिवासमूलवंध व दीसंति ॥२३३॥ 


जस्स जहिं चिअ पढमं तिस्सा अंगम्मि णिवडिआ दिद्री । 


तस्स तहिं चेअ ठिआ सव्वंगं केण वि ण दिदं ॥२३६॥ 


विरहे विसं व विसमा अमअमआ होड संगमे अहिअं । 
किं विहिणा समअं चिअ दोहं पि पिआ विणिम्मविआ ॥२३५॥ 


अद॑सणेण पुत्तअ सुद वि णेहाणुवंधघडिआई । 
हत्थउडपाणिआई व कालेण गलति पेम्माडं ॥२३६॥ 
पड्पुरओ च्चिअ णिज्जड विहुअडदे ऽति जारवेज्जघरं । 
णिउणसहीकरधरिआ भुअजुजलंदोलिरी वाला ॥२३७॥ 


विक्किणड माहमासंमि पामरो पारिडिं वइल्लेण । 
णिदधूममुम्मुरे सामलीअ थणए णिअच्छंतो ॥२३८॥ 


सच्चं भणामि मरणे ठिअ मि पुण्णे तडम्मि तावीए । 
अज्ज वि तत्थ कगे णिवडड्‌ दिद्री तह च्चेअ ॥२३९॥ 


अंधअरवोरपत्थिं व माउआ मह पड विलुंपंति । 
ईसाअंति मह च्चिअ छेप्पाहिंतो फणो जाओ ॥२६०॥ 


अप्पत्तपत्तअं पाविऊण णवरंगअं हलिअसोण्हा । 
उह तणुई ण माजड्‌ रुदासु वि गामरच्छासु ॥२६९॥ 


वक्खेवआई पिअजंपिआईइ्‌ परहिजअणिव्वुडअराई्‌ । 
विरलो हु जाणड्‌ जणो उप्पण्णे जंपिअव्वाईं ॥२४२॥ 


छज्जड्‌ पहुस्स ललिअं पिआईइ माणो खमा समत्थस्स । 
जाणंतस्स अ भणिअं मोणं च अआणमाणस्स ॥२४३॥ 


वेविरसिण्णकरंगुलिपरिग्गहक्खलिजलेगणीमग्गे । 
सोत्थि च्चिअ ण समप्पइ्‌ पिअसहि लेहम्मि किं लिहिमो ॥२४४६॥ 


देव्वम्मि पराहूत्ते पत्ति घडिअं पि विहडड्‌ णराणं । 
कज्जं वालुअवरणं व कह वि वंधं चिअ ण देड्‌ ॥२४५॥ 


मामि हिअञं व पीञं तेण जुजाणेण मज्जमाणाए । 
णहाणहलिद्ाकदुञं अणुसोत्त जलं पिअंतेण ॥२४६॥ 
जिविअं असासअं चिअ ण णिअत्तइ जोव्वणं अइक्कंतं । 
दिअहा दिअहेहि समा ण होति किं णिहुरो लोओ ॥२४७॥ 


उप्पाइजदव्वाण वि खलाण को भाजणं खलो च्वेअ । 
पिक्का वि णिंवफलाइ णवर काएहि खज्जंति ॥२६८॥ 


अज्ज मए गंतव्वं घणंधञारे वि तस्स सुहअस्स । 
अज्जा णिमीलिअच्छी पअपरिवाडिं घरे कुणडइ ॥२६९॥ 


सुअणो ण कुप्पइ च्चिअ अह कुप्ड़ विप्मिअं ण ्चितेड्‌ । 
अह चितेड ण जंपडइ अह जंपडइ लज्जिओ होड ॥२५०॥ 
सो अत्थो जो हत्थे तं मित्तं जं णिरंतरं वसणे । 

तं रूअं जत्थ गुणा तं विण्णाणं जहिं धम्मो ॥२५९॥ 


चंदमुहि चंदधवला दीहा दीहच्छि तुह विओअम्मि । 
चउजामा सअजाम व्व जामिणी कह वि वोलीणा ॥२५२॥ 


अउलीणो दोमुहओ ता महुयो भोअणं मुहे जाव । 
मुरओ व्व खलो जिण्णम्मि भोअणे विरसम्‌ आरसडई ॥२५३॥ 


तह सोण्डाइ पुलडइओ द्रवलिआवंगतार्अं पिओ । 

जह वारि वि घरसामिएण आलिंदए वसिओ ॥२५६॥ 
लहुअंति लहुं पुरिसं पव्वअमेत्तं पि दो वि कज्जाइं । 
णिव्वरणम्‌ अणिव्वूढे णिव्बूढे जं अणिव्वरणं ॥२५५॥ 


कं तुंगथणुक्खित्तेण पुत्ति दारद्विभा पलोएसि । 
उण्णामिजकलसणिवेसिअग्घकमलेण व मुहेण ॥२५६॥ 


वडुविवरणिग्गजदलो एरंडो साहड्‌ व्व तसुणाणं । 
एत्थ घरे हलिअवहू एदहमेत्तत्थणी वसइ ॥२५७॥ 


गअकलहकुभसंणिहघणपीणणिरंतरेहि तुंगेहिं । 
गूससिउं पि ण तीरड्‌ किं पुण गंतुं हजथणेहिं ॥२५८॥ 


मासपसूअं छम्मासगन्भिणिं एक्कदिअहजरिअं च । 
रगुत्तिण्णं च पिअं पुत्तअ कामंतओ होहि ॥२५९॥ 


पडिवक्खमण्णुपुंजे लावण्णउडे अणंगगअकुंभे । 
पुरिससअहिअअधरिए कीस थणंती थणे वहसि ॥२६०॥ 


घरिणीघणथणपेल्लणसुहेल्लिपडिअस्स होंतपहिअस्स । 
अवसउणंगारअवारविद्विदिअहा सुहावेति ॥२६९॥ 


सा तुज्छ कए वालअ अणिसं घरदारतोरणणिसण्णा । 
ओसूसई वंदणमालिअ व्व दिहं चिअ वराई ॥२६२॥ 


हसिअं सहत्थतालं सुक्खवडं उवगएहि पहिएहिं । 
पत्तअफलाण सरिसे उद्धीणे पूसविंदम्मि ॥२६३॥ 


अज्ज म्हि हासिआ मामि तेण पाएसु तह पडंतेण । 
तीए वि जलंतिं दीववत्तिम्‌ अन्भुत्तअंतीए ॥२६४॥ 


अणुवत्तणं कुणंतो वेसे वि जणे अहिण्णमुहराओ । 
अप्पवसो वि हू सुअणो परव्वसो आहिआईए ॥२६५॥ 


अणुदिअहवद्भिआअर विण्णाणगुणेहि जणिअमाहप्पो । 
पुत्तज अहिआआअजणो विरज्जमाणो वि दुल्लक्खो ॥२६६॥ 


विण्णाणगुणमहग्धे पुरिसे वेसत्तणं पि रमणिज्जं । 
जणणिंदिए उण जणे पिञअत्तणेणा ऽवि लज्छ्यामो ॥२६७॥ 


कह णाम तीअ तह सो सहावगरुओ वि थणहरो पडि । 
अहवा महिलाण चिरं को वि ण हिजअम्मि संठाइ ॥२६८॥ 


सुअनु वअणं छिवंतं सूरं मा साउलीअ वारेहि । 
एञस्स पंकअस्स अ जाणउ कअरं सुहप्फंसं ॥२६९॥ 


माणोसहं व पिज्जइ पिआइ माणंसिणीअ दङ्जस्स । 
करसंपुडवलिउद्धाणणाइ मडइराइ्‌ गंडूसो ॥२७०॥ 


कह सा णिव्वण्णिज्जउ जीअ जहालोडइअम्मि अंगम्मि । 
दिद्री दुव्लगाइ्‌ व्व पंकपडिआ ण उत्तर ॥२७१॥ 


कीरति च्वि णासडइ उअए रेह व्व खलअणे मेत्ती । 
सा उण सुअणम्मि कओ अणहा पाहाणरेह व्व ॥२७२॥ 


अव्वो उक्करआरअ पुणो वि तन्ति करेसि गमणस्स । 
अज्ज वि ण होति सरला वेणी तरंगिणो चिहुरा ॥२७३॥ 


ण वि तह कछेअरआईइ्‌ वि हरंति पुणरुत्तराअरसिआईं । 
जह जत्थ व तत्थ व जह व तह व सन्भावणेहरमिआईं ॥२७६॥ 


उज्ज्सि पिआई समअं तह वि हू रे भणसु कीस किसिञ त्ति । 
उअरिभरेण जजाणुञ मुट्‌ वडल्लो वि अंगाइ ॥२७५॥ 


दढमूलवद्धगंठि व्व मोडआ कह वि तेण मे वाहू । 
अग्हेहि वि तस्स उरे खुत्त व्व समुक्खआ थण ॥२७६॥ 


अणुणअपसाइआए तुज ऽवराहे चिरं गणंतीए । 
अपहुत्तोहअहत्थंगुरीअ रुण्णं वराईए ॥२७७॥ 


सेअच्छलेण पेच्छह तणुए अंगम्मि से अमाअंतं । 
लावण्णं ओसरड व तिवलीसोवाणवं तीहि ॥२७८॥ 


देव्वाअत्तम्मि फले किं कीरउ एत्तिअं पुणो भणिमो । 
कंकेल्लिपल्लवाणं ण पल्लवा होति सारिच्छा ॥२७९॥ 


धुञ्‌ व्व मअकलंकं कवोलपडिअस्स माणिणी उह । 
अणवरअवाहजलभरिजणअणकलसेहि चंदस्स ॥२८०॥ 


गंधेण अप्पणो मालिआण णोमालिजा ण फुद्विहद्‌ । 
अण्णो को वि हसा मंसलो परिमलुग्गारो ॥२८९॥ 


फलसंपत्तीअ समोणजई तुंगाई फलविपत्तीए । 
हिअआई सुपुरिसाणं महातरूणं व सिहराइं ॥२८२॥ 


आसासेड परिअणं परिवत्तंतीअ पहिअजाआए । 
णित्थामुवत्तणवलिअहत्थमुहलो वलअसद्दो ॥२८३॥ 


तुंगो च्विअ होड मणो मणंसिणो अंतिमासु वि दसासु । 
अत्थमणम्मि वि रइणो किरणा उद्धं चिअ फुरंति ॥२८६॥ 


पोटुं भरति सउणा वि माउआ अप्पणो अणुवििग्गा । 
विहलुद्धरणसहावा हूवंति जइ के वि सप्पुरिसा ॥२८५॥ 


ण विणा सन्भावेणं घेप्पट्‌ परमत्थजाणुभो लोजो । 


को जुण्णमंजरं कंजिएण वेआरिरं तरइ ॥२८६॥ 


रण्णाउ तणं रण्णाउ पाणिं सव्वदो सञंगाहं । 
तह वि मञाण म्ण अ आमरणंताइ पेम्माइं ॥२८७॥ 


तावम्‌ अवणेड ण तहा चंदणपंको वि कामिमिहुणाणं । 
जह दूसहे वि गिम्हे अण्णोण्णालिगणसुहेल्ली ॥२८८॥ 


तुप्पाणणा किणो अच्छसि त्ति परिपुच्छिआई्‌ वहुआई्‌ । 
विउणावेढिअजहणत्थलाइ लज्जोणअं हसिअं ॥२८९॥ 


हिअअ च्चेज विलीणो ण साहिभो जाणिऊण घरसारं । 
वंधवदुव्वअणं मिव दोहलओ दुग्गअवहूए ॥२९०॥ 


धावड विजलिअधम्मिल्लसिचञसंजमणवावडकरग्गा । 
चंडिलभअविवलाअंतडिंभपरिमणिणी घरिणी ॥२९१॥ 


जह जह उव्वहड्‌ वहू णवजोव्वणमणहराइ्‌ अंगाइ । 
तह तह से तणुआअइ्‌ मज्छ्मी दडओ अ पडिवक्खो ॥२९२॥ 


जह जह जरापरिण होड पई दुग्गओ विरुजो वि । 
कुलवालिजण तह तह अहिजअरं वल्लहो होड ॥२९३॥ 


एसो मामि जुआणो वारं वारेण जं जडअणाओ । 
गिम्हे गामेक्कवडोद्‌अं व किच्छेण पावंति ॥२९४॥ 


गामवटस्स पिउच्छा आवंदुमुहाण पंदुरच्छाहं । 
हिअएण समं असईण पडड वाआहअं पत्तं ॥२९५॥ 


पेच्छइ अलद्धलक्खं दीहं णीससड सुण्णअं हसड्‌ । 
जह जंपड्‌ अफुडत्थं तह से हिअअद्विअं किं पि ॥२९६॥ 


गहवड्‌ गओ म्ह सरणं रक्खसु एअं ति अडजणा भणि । 
सहसागअस्स तुरिअं पइणो च्चिअ जारम्‌ अप्पेड्‌ ॥२९७॥ 


हिअएक्िअस्स दिज्जउ तणुजाअंतिं ण पेच्छह पिउच्छा । 
हिअएकिजो मह कन्तो भणिउं मोहं गआ कुअरी ॥२९८॥ 


खिण्णस्स उरे पइणो ठवेड गिग्हावरण्हरमिअस्स । 
ओल्लं गलंतकुसुमं ण्हाणसुअंधं चिहुरभारं ॥२९९॥ 


अह सरसदंतमंडलकवोलपडिमाग मञच्छीए । 
अंतोसिदूरिअसंखवत्तकरणिं वहड्‌ चंदो ॥३००॥ 

चतुर्थशतकम्‌ 

अह अम्ह आअओ अज्ज कुलहराओ त्ति छछर्ई जारं । 
सहसागअस्स तुरिअं पइणो कंठम्मि लाएड्‌ ॥३०९॥ 


पुसिआ कण्णाहरणेदणीलकिरणाहआ ससिमऊहा । 
माणिणिवअणम्मि सकज्जलंसुसंकाइ ददृएण ॥३०२॥ 


एदहमेत्तम्मि जए सुंदरमहिलासहस्सभरिए वि । 
अणुहरडइ णवर तिस्सा वामद्धं दाहिणद्धस्स ॥३०३॥ 


जह जह वाएड पि तह तह णच्वामि चंचले पेम्मे । 
वल्ली वलेड अंगं सहावथद्धे वि रुक्खम्मि ॥३०६॥ 


दुक्खेहि लब्भड्‌ पिओ लद दुक्खेहि होड साहीणो । 

लद्धो वि अलद्धो च्चिअ जइ जह हिअअं तह ण होड ॥३०५॥ 
अव्वो अणुणअसुहकंखिरीअ अकअं कअं कुणंतीए । 
सरलसहावो वि पिओ अविणञमग्गं वला णी ॥३०६॥ 


हत्थेसु अ पाएसु अ अंगुलिगणणाई अडइगआ दिअहा । 
एणं उण केण गणिज्जउ त्ति भणिं अड मुद्धा ॥३०७॥ 


कीरमुहसच्छहेहि रेहइ वसुहा पलासकुसुमेहिं । 
वुद्धस्स चलणवंदणपडिएहि व भिक्खुसंघेहिं ॥३०८॥ 
जं जं पिहुलं अंगं तं तं जाञं किसोअरि किसं ते । 

जं तं तणुञं तं तं पि णिद्वजं किं थ माणेण ॥३०९॥ 
ण गुणेण हीरइ जणो हीरइ जो जेण भाविओ तेण । 
मोत्तूण पुलिंदा मोत्तिआई गुंजाउ गेण्हंति ॥३९०॥ 


लंकालजाण पुत्तअ वसंतमासेक्कलद्धपसराण । 
आपीअलोहिजणं वीहेइ जणो पलासाणं ॥३१९॥ 


घेत्तूण चुण्णमुद्ं हरिसूसुदआई वेअमाणाए । 
भिसिणेमि त्ति पिअअमं हत्थे गंधोदञं जाञं ॥३९२॥ 


पुं पुससु किसोअरि पलोहरंकोल्लपत्तचित्तलिअं । 
छेआहि दिअरजाआहि उज्जुए मा कलिज्जिहिसि ॥३१३॥ 


अच्छीड्‌ ता थट्स्सं दोहि वि हत्थेहि तम्मि दिद्ुम्मि । 
अंगं कलंवकुसुमं व पुलइअं कह णु ढक्किस्सं ॥३९४॥ 
इंद्यावाउत्तिणिए घरम्मि रोऊण णीसहणिसण्णं । 
दावे व गअवडअं विज्जुज्जोओ जलहराणं ॥३१५॥ 


भुंजसु जं साहीणं कन्तो लोणं कुगामरिद्धम्मि । 
सुहअ सलोणेण वि किं तेण सिणेहो जहिं णत्थि ॥३१६॥ 


सुहपुच्छिआईइ्‌ हलि ओ मुहपंकअसुरहिपवणणिव्वविअं । 
तह पिजडइ्‌ पञइकदुअं पि जओसहं जह ण णिद्भाड्‌ ॥३९७॥ 


अह सा तहिं तहिं विअ वाणीरवणम्मि चुवकसंकेआ । 
तुह दंसणं विमग्गड़ पन्भटुणिहाणठाणं च ॥३१८॥ 


दढरोसकलुसिअस्स वि सुअणस्स मुहाहि विप्पिअं कंतो । 
राहुमुहम्मि वि ससिणो किरणा अमं विअ मुअंति ॥३९९॥ 


अवमानिओ वि ण तहा दुमिज्जइ सज्जणो विहवहीणो । 
पडिकाठं असमत्थो माणिज्जंतो जह परेण ॥३२०॥ 


कलहंतरे वि अविणिग्गआईइ्‌ हिअअम्मि जरमुवग आई । 
सुअणकआडइ रहस्साई्‌ उहइ आउक्खए अग्मी ॥३२९॥ 


लुम्बीओ अंगणमाहवीण दारग्गलाउ जाआउ । 
आसासो पंथपलोअणे वि पिद्रो गअवर्ईणं ॥३२२॥ 


पिअदंसणसुहरसमउलिआईइ जइ से ण होति णअणादं । 
ता केण कण्णरदअं लक्िज्जइ कुवलअं तिस्सा ॥३२३॥ 


चिक्छिल्लखुत्तहलमुहकट्णसिढिले पडम्मि पासुत्ते । 
अप्पत्तमोहणसुहा घणसमञं पामरी सवड्‌ ॥३२६॥ 


दुम्मेति देति सोक्खं कुणंति जणुराअअं रमावेति । 
अरडइरइवंधवाणं णमो णमो मञजणवाणाणं ॥३२५॥ 


कुसुमम वि अडइखरा अलद्धफसा वि दूसहपञावा । 
भिदता वि रइअरा कामस्स सरा वहुविअप्पा ॥३२६॥ 


ईसं जणेति दावेति मम्महं विषिअं सहावेति । 
विरहे ण दति मरिञं अहो गुणा तस्स वहुमग्गा ॥३२७॥ 


णीआइ अज्ज णिक्किव पिणद्धणवरंगआईइ वररईए । 
घरपरिवाडीअ पहेणआई तुह दंसणासाए ॥३२८॥ 


सूहज्जड्‌ हेम॑तम्मि दुग्गओ एुंफुआसुअंधेण । 
धूमकविलेण परिविरलतंतुणा जुण्णपडएण ॥३२९॥ 


खरसिप्पीरुल्लिहिआई कुणड़ पहिओ हिमागमपहाए । 
आअमणजलोल्लिजहत्थफसमसिणाईइ अंगाइ ॥३३०॥ 


णक्खुक्खुडिअं सहआरमंजरिं पामरस्स सीसम्मि । 
वंदि मिव हीरंतिं भमरजुजाणा अणुसरंति ॥३३९॥ 


सूरच्छलेण पुत्तअ कस्स तुमं अंजलिं पणामेसि । 
हासकडक्खुम्मिस्सा ण होति देवाण जोक्कारा ॥३३२॥ 


मुहविज्ज्विअपरईवं णिरुद्धसासं ससंकिउल्लावं । 
सवहसअरक्िओदरं चोरिअरमिअं सुहावेइ ॥३३३॥ 


गेअच्छलेण भरिडं कस्स तुमं रुअसि णिब्भरुक्कंठं । 


मण्णुपडिरुद्धकंठद्धणिंतखलिअक्खरुल्लावं ॥३३६॥ 
वहलतमाहअराई अज्ज पउत्थो पई घरं सुण्णं । 
तह जग्गेसु सअज्जिअ ण जहा अम्हे मुसिज्जामो ॥३३५॥ 


संजीवणोसहं मिव सुअस्स रक्खड्‌ अणण्णवावारा । 
सासू णवन्भदंसणकंठागअजीविअं सोण्हं ॥३३६॥ 


णूणं हिअअणिहित्ताइ वससि जाआई्‌ अम्ह हिअअम्मि । 
अण्णह मणोरहा मे साहसु कह ती विण्णाआ ॥३३७॥ 


तड्‌ सुहअ अईसंते तिस्सा अच्छीहि कण्णलग्गेहिं । 
दिण्णं घोलिरवाहेहि पाणिअं दंसणसुहाणं ॥३३८॥ 


उप्पेक्खागञ तुह मुहदंसणपदिरुद्धजीविआसाइ । 
दुहिआईइ मए कालो केत्तिअमेत्तो व्व णेअव्वो ॥३३९॥ 


वोलीणालक्िअरूअजोव्वणा पुत्ति कं ण दूमेसि । 
दिद्रा पणदुपोराणजणवा जम्मभूमि व ॥३६०॥ 
परिओसविअसिएहिं भणिअं अच्छीहि तेण जणमज्छ्ये । 
पडिवण्णं तीअ वि उव्वमंतसेएहि अंगेहिं ॥३६९॥ 


एक्कक्कमसंदेसाणुराअवदह्ुंतकोउहल्लां । 
दुक्खं असमत्तमणोरहाई अच्छंति मिहुणाईं ॥३४२॥ 


जड सो ण वल्लहो च्चिअ गोत्तगगहणेण तस्स सहि कीस । 
होड मुहं ते रविअरफंसविसटं व तामरसं ॥३४३॥ 


माणदुमपरुसपवणस्स मामि सव्वंगणिव्वुटुअरस्स । 
अवऊहणस्स भद रइणाडअपुव्वरंगस्स ॥३४४॥ 


णिअआणुमाणणीसंक हिअअ दे पसिअ विरम एत्ताहे । 
अमुणिअपरमत्थजणाणुलग्ग कीस म्ह लहुएसि ॥३४५॥ 


ओसहिजजणो पडणा सलाहमाणेण अडइचिरं हसि । 
चंदो त्ति तुज वणे विड्ण्णकुसुमंजलिविलक्खो ॥३४६॥ 


द्लिज्जंतेहि अणुदिणं पच्चक्खम्मि वि तुमम्मि अंगेहिं । 
वालअ पुच्छिज्जंती ण आणिमो कस्स किं भणिमो ॥३६७॥ 


अंगाणं तणुआरअ सिक्खावञ दीहरोडअव्वाणं । 
विणआइक्कमआर्ज मा मा णं पम्हसिज्जासु ॥३४८॥ 


अण्णह ण तीर्‌ चिअ परिवह्ुतगरुअं पिअअमस्स । 
मरणविणोएण विणा विरमावेउ विरहदुक्खं ॥३४६९॥ 


वण्णंतीहि तुह गुणे वहुसो अम्हेहि रछईपुरओ । 
वालअ सअम्‌ एज कओ सि दुल्लहो कस्स कुप्पामो ॥३५०॥ 


जाजो सो वि विलक्खो मए वि हसिऊण गाढम्‌ उवऊढो । 
पढमोसरिअस्स णिअंसणस्स गंठि विमग्गंतो ॥३५१॥ 


कंटुज्जुज वराई अज्ज तए सा कञवराहेण । 
अलसाडअरुण्णविअंभिआड्‌ दिअहेण सिक्खविआ ॥३५२॥ 


अवराहेहि वि ण तहा पत्ति जह मं इमेहि दुम्मेसि । 
अवहत्थिअसन्भावेहि सुहअ दक्छिण्णभणिएहिं ॥३५३॥ 


मा जर पिआलिंगणसरहसभमिरीण वाहुलइजाणं । 
तुण्डिक्क परुण्णेनं इमिणा माणंसिणि मुहेणं ॥३५४॥ 


मा वच्च पुष्फलाविर देवा उअअंजलीहि तूसंति । 
गोलाण्ईअ पत्त सीलुम्मूलाइ्‌ कूलां ॥३५५॥ 


वअणे वअणम्मि चलंतसीससुण्णावहाणहुंकारं । 
सहि दती णीसासंतरेसु कीस म्ह दूमेसि ॥३५६॥ 


सन्भावं पुच्छती वाल रोआविआ तुह पिजाए । 
ण त्थि च्वि कअसवहं हासुम्मिस्सं भणंतीए ॥३५७॥ 


एत्थ मए रमिअव्वं तीअ समं चिंतिऊण हिअएण । 
पामरकरसेउल्ला णिवडड तुवरी वविज्जंती ॥३५८॥ 


गहवडसुभओच्विएसु वि फलहीवटेसु उजह वहुआइ्‌ । 
मोहं भमड्‌ पुलदुओ विलग्गसेअंगुली हत्थो ॥३५९॥ 
अज्जं मोहणसुहिअं मुअ त्ति मोत्तुं पलाइए हलिए । 
द्रफुडिअवैटभारोणञइ हसिअं व फलहीए ॥३६०॥ 


णीसासुक्कंपिअपुलड्एहि जाणंति णच्चिरं धण्णा । 
अम्हारिसीहि दिद पिअम्मि अप्पा वि वीसरिओ ॥३६९॥ 


तणुएण वि तणुटज्जइ खीणेण वि खिज्जए वला इमिणा । 
मज््त्थेण वि मज्छयेण पुत्ति कह तुज पडिवक्खो ॥३६२॥ 


वाहि व्व वेज्जरहिओ धणरहिम सञजणमज्ड्वासो व्व । 
रिउरिद्विदंसणं मिव दूसहणीओ तुह विओओ ॥३६३॥ 


को त्थ जअम्मि समत्थो थट्ठं वित्थिण्णणिम्मलुत्तुंगं । 
हिअअं तुज्ज णराहिव गजणं व पञओहरे मोततुं ॥३६६॥ 


आअण्णेड अडअणा कुडुंगहेदुम्मि दिण्णसंकेआ । 
अग्गपअपेल्लिआणं मम्मरअं जुण्णपत्ताणं ॥३६५॥ 


अहिलंति सुरहिणीससिअपरिमलावद्धमंडलं भमरा । 
अमुणिअचंदपरिहवं अपुव्वकमलं मुहं तिस्सा ॥३६६॥ 


धीरावलंविरीअ वि गुरुअणपुरओ तुमम्मि वोलीणे । 
पिओ से अच्छिणिमीलणेण पम्हद्विभो वाहो ॥३६७॥ 


भरिमो से सअणपर॑मुहीअ विअलंतमाणपसराइ । 
कड्जवसुत्तुवत्तणथणञअलसप्पेल्लणसूहेल्लिं ॥३६८॥ 


फग्गुच्छवणिदोसं केण वि कदमपसाहणं दिण्णं । 
थणअलसमुहपलोटंतसेजधोअं किणो धुजसि ॥३६९॥ 


किं ण भणिओ सि वालअ गामणिधूआई गुरुअणसमक्खं । 
अणिमिसम्‌ ईसीसि वलंतवजणणअणद्धतिद्रहिं ॥३७०॥ 


णअणन्भ॑तरघोलंतवाहभरमंथराइ्‌ दिद्रीए । 
पुणरुत्तपेच्छरीए वालअ किं जं ण भणिओ सि ॥३७१॥ 


जो सीसम्मि विड्ण्णो मज्छ् जुआणेहि गणवई आसि । 
तं चिअ एणं पणमामि हअजरे होहि संतुदा ॥३७२॥ 


अंतोहूत्तं डज्डइ जाआसुण्णे घरे हलिउत्तो । 
उक्खाअणिहाणाइ व रमिअद्राणाइ पेच्छंतो ॥३७३॥ 


णिदाभंगो आवंडुर्तणं दीहरा अ णीसासा । 
जाति जस्स विरहे तेण समं कीरिसो माणो ॥३७४॥ 


तेण ण मरामि मण्णूहि पूरिजा अज्ज जेण रे सुहअ । 
तम्गअमणा मरंती मा तुज्ड पुणो वि लग्गिस्सं ॥३७५॥ 


अवरज्खसु वीसद्धं सव्वं ते सुहअ विसहिमो अम्हे । 
गुणणिब्भरम्मि हिअए पत्ति दोसा ण माअंति ॥३७६॥ 


भरिउच्चरंतपसरिअपिअसंभरणपिसुणो वराईए । 
परिवाहो विअ दुक्खस्स वहइ णअणद्वभो वाहो ॥३७७॥ 


जं जं करेसि जं जं जंपसि जह जह तुमं णिअच्छेसि । 
तं तम्‌ अणुसिक्छिरीए दीहो दिअहो ण संपडड्‌ ॥३७८॥ 


भंडंतीअ तणाई सोततुं दिण्णाइ जाइ पहिअस्स । 
ताइ्‌ च्चेअ पहाए अज्जा आअह् अंत ॥३७९॥ 


वसणम्मि अणुविम्गा विहवम्मि अगव्विआ भए धीरा । 
होति अहिण्णसहावा समेसु विसमेसु सप्पुरिसा ॥३८०॥ 


अज्ज सहि केण गोसे कं पि मणे वल्लहं भरंतेण । 
अग्हं मअणसराहञहिअअवणप्फोडणं गीं ॥३८१॥ 


उदुंतमहारंभे थणए द्रुण मुद्धवहुआए । 
ओसण्णकवोलाए णसिसिं पढमघरिणीए ॥३८२॥ 


गरुअ्ुहाउलिअस्स वि वल्लहकरिणीमुहं भरंतस्स । 
सरसो मुणालकवलो गअस्स हत्थे च्चिअ मिलाणो ॥३८३॥ 


पसिअ पिए का कुविआ सुअणु तुमं परअणम्मि को कोवो । 
को हु परो णाह तुमं कीस अउण्णाण मे सत्ती ॥३८६॥ 


एहिसि तुमं ति णिमिसं व जगगिअं जामिणीअ पढमद्धं । 
सेसं संतावपरव्वसाइ वरिसं व वोलीणं ॥३८५॥ 


अवलंवह मा संकह ण इमा गहलंधिआ परिन्भमड्‌ । 


अत्थक्कगज्जिउन्भंतहित्थहिअआ पहिअजाआ ॥३८६॥ 
केसररअविच्छट्ं मअरंदो होड जेत्तिओ कमले । 

जड भमर तेत्तिओ अण्णहिं पि ता सोहसि भमंतो ॥३८७॥ 
पेच्छंति अणिमिसच्छा पहिआ हलिअस्स पिद्रपंडुरिअं । 
धूं दुद्रसमुहत्तरंतलच्छिं विअ सअण्ा ॥३८८॥ 


कस्स भरसि त्ति भणिए को मे अत्थि त्ति जंपमाणीए । 
उव्विग्गरोडरीए अम्हे वि रुआविआ तीए ॥३८९॥ 


पाजपडिअं अहव्वे किं दाणि ण उदुवेसि भत्तारं । 
एअं चिअ अवसाणं दूरं पि गअस्स पेम्मस्स ॥३९०॥ 


तडविणिहिअग्गहत्था वारितरंगेहि घोलिरणिअंवा । 
सालूरी पडिविवे पुरिसाअंति व्व पडिहाइ्‌ ॥३९१॥ 


सिक्करिअमणिअमुहवेविआइ धुअहत्थसिजिअव्वाइ । 
सिक्खंतु वोडहीओ कुसुंभ तुम्हं पसाएण ॥३९२॥ 


जेत्तिअमेत्ता रच्छा णिअंव कह तेत्तिओ ण जाओ सि । 
जेण छिविज्जइ्‌ गुरुअणलज्जोसरिओ वि सो सुह ॥३९३॥ 


मरगसूरईविद्धं व मोत्तिअं पिअट्‌ आजञग्गीवो । 
मोरो पाउसआले तणग्गलग्गं उअअविंटुं ॥३९६॥ 


अज्जाइ्‌ णीलकंचुजभरिउव्वरिअं विहाइ थणवदुं । 
जलभरिजजलहरंतरदरुग्गजं च॑दविवं व ॥३९५॥ 


राअविरुद्धं व कहं पहि पहिअस्स साहड ससंकं । 
जत्तो अम्बाण दलं तत्तो दरणिग्गअं किं पि ॥३९६॥ 


धण्णा ता महिला जा दइं सिविणए वि पेच्छंति । 
णिह च्चिअ तेण विणा ण एड का पेच्छए सिविणं ॥३९७॥ 


परिहरिअकणअकुंडलगंडत्थलमणहरेसु सवणेसु । 
अण्णुञज समअवसेणं परिहिज्जइ तालवैटजुअं ॥३९८॥ 


मज्ज्यण्हपत्थिअस्स वि गिम्हे पहिअस्स हरइ संतावं । 
हिअअद्विजजाआमुहमअंकजोण्हाजलप्पवहो ॥३९९॥ 


भण को ण रुसइ जणो पत्थिज्जंतो अदेसआलम्मि । 
रइवावडा स्वंतं पिअं पि पुत्तं सवड्‌ माज ॥६००॥ 

उज््मसि उज्द्यसु कुत्थसि कुत्थसु अह फुडसि हिअअ ता फुडसु । 
तह वि परिसेसिओ च्चिअ सो खु मए गलिअसब्भावो ॥४०९॥ 


दद्ुण र॑दतुंडग्गणिग्गअं णिअसुअस्स दाढगगं । 
भाटी विणा वि कज्जेण गामणिअडे जवे चर्‌ ॥४०२॥ 


हेलाकरग्गकद्िजजलरिक्कं सारं पआसंतो । 

जअइ अणिग्गहवडवग्निभरिअगअणो गणाहिवरई ॥६०३॥ 
एएण च्चिअ कंकेल्लि तुज्ड् तं ण त्थि जं ण पज्जत्तं । 
उवमिज्जट्‌ जं तुह पल्लवेण वरकामिणीहत्थो ॥६०६॥ 
रसिञअ विअ विलासिअ समअण्णुज सच्वअं असो सि । 
वरजुवडचलणकमलाहो वि जं विअससि सअण्हं ॥४०५॥ 
वलिणो वाआवंहे चोज्जं णिउणत्तणं च पडतो । 
सुरसत्थकआणंदो वामणसुवो हरी जड ॥४०६॥ 


विज्ड्याविज्जड्‌ जलणो गहवडधूआई वित्थअसिहो वि । 
अणुमरणघणालिंगणपिअअमसुहसिन्जिरंगीए ॥४०७॥ 


जारमसाणसमुन्भवभूडसुहप्फससिज्जिरंगीए । 
ण समप्पड्‌ णवकावालिणीअ उद्भूलणारंभो ॥४०८॥ 


एक्को पण्हअट्‌ थणो वीओ पुलएड्‌ णहमुहालिहिभ । 
पुत्तस्स पिजअमस्स अ मज्डणिसण्णाड्‌ घरिणीञ ॥६०९॥ 


एत्ताट्‌ च्चिअ मोहं जणेड्‌ वालत्तणे वि वटुंती । 
गामणिधुञा विसलञ व्व वह्टिमा काहिड अणत्थं ॥६९०॥ 


अपहुप्प॑तं महिमंडलम्मि णहसंठिं चिरं हरिणो । 
तारारप्फप्पअरंचिअं व तडअं पञं णमह ॥४९९॥ 


सुप्पउ तदुओ वि गओ जामो त्ति सही कीस मं भणह । 
सेहालिआण गंधो ण देइ सोतं सुअह तुग्हे ॥४९२॥ 

कह सो ण संभरिज्जड्‌ जो मे तह संठिआई अंगाडं । 
णिव्वत्तिए वि सुरए णिज्ड्याअड सुरअरसिओ व्व ॥४९३॥ 


सुक्खंतवहलकदमघम्मविसूरंतकमटढपाढीणं । 
दिदं अटुद्रुउव्वं कालेण तलं तडाअस्स ॥६९६॥ 


चोरिअरअसद्धालुणि मा पुत्ति भम्मसु अंधञआरम्मि । 
अहिअअरं लक्छिज्जसि तमभरिए दीवअसिह व्व ॥४९५॥ 


वाहित्ता पडिवअणं ण दे्‌ रुसेड एक्कमेक्कस्स । 
असई कज्जेण विणा पलिप्पमाणे णईकच्छे ॥४९६॥ 


आम अस म्ह ओसर पडव्वए ण तुह मइलिअं गोत्तं । 
किं उण जणस्स जाअ व्व चंडिलं ता ण कामेमो ॥४९७॥ 


णि लहंति कहिअं सुणंति खलिअक्खरं ण जंपंति । 
जाहि ण दिद्र सि तुमं ताओ च्चिअ सुहअ सुहिआओ ॥६९८॥ 


वालञ तुमाई्‌ दिण्णं कण्णे काऊण वोरसंघाडिं । 
लज्जालुडणी वि वहू घरं गजा गामरच्छाए ॥४९९॥ 


अह सो विलक्खहिअ मए अहव्वाइ्‌ अगहिआणुणओ । 
परवज्जणच्विरीहिं तु्हेहि उवेक्िओ णिंतो ॥४२०॥ 


दीसंतो णजणसुहो णिन्तुदिजणणो करेहि वि छिवंतो । 
अन्भत्थिओ ण लब्भड चंदो व्व पिओ कलाणिलओ ॥४२९॥ 


जे लीणभमरभरभग्गगोच्छा आसि णड़अटुच्छंगे । 
कालेण वंजुला पिअवअस्स ते खण्णुजा जाआ ॥६२२॥ 


खणभंगुरेण पेम्मेण माउआ दूमिअ ्ि एत्ताहे । 
सिविणअणिहिलंभेण व दिद्ुपणद्रेण लोअम्मि ॥६२३॥ 


चाओ सहावसरलं विच्छुहड सरं गुणम्मि णिवडंतं । 
वंकस्स उज्जुञस्स अ संवंधो किं चिरं होड ॥४२६॥ 


पढमं वामणविहिणा पच्छा हु कञो विअंभमाणेण । 
थणजुजलेण इमीए महुमहणेण व्व वलिवंधो ॥४२५॥ 


मालइकुसुमाइ कुलुंचिऊण मा जाण णिव्वुभओ सिसिरो । 
काञव्वा अज्ज वि णिग्गुणाण कुंदाण सामिद्धी ॥६२६॥ 


तुंगाण विसेसणिरंतराण सरसवणलद्धसोहाणं । 
कञअकज्जाण भडाण व थणाण पडणं पि रमणिज्जं ॥४२७॥ 


परिमलणसुहा गरुआ अलद्धविवरा सलक्खणाहरणा । 
थण कव्वालाअ व कस्स हिअए ण लग्गंति ॥४२८॥ 


विप्पड्‌ हारो थणमंडलाहि तरुणीहि रमणपरिरभे । 
अच्विअगुणा वि गुणिणो लर्हति लहुजत्तणं काले ॥४२९॥ 


अण्णो को वि सहावो वम्महसिहिणो हला हञासस्स । 
विज्छ्याइ णीरसाणं हिअए सरसाण पज्जलई ॥४३०॥ 


तह तस्स माणपरिवह्भिअस्स चिरपणअवद्धमूलस्स । 
मामि पडंतस्स सुज सदो वि ण पेम्मरुक्खस्स ॥६३९१॥ 


पाअपडिओ ण गणिम पिअं भणंतो वि अपिअं भणिमो । 
वच्चंतो वि ण रुद्धो भण कस्स कए कञ माणो ॥४३२॥ 


पुसड खणं धुजइ खणं पप्फोडड्‌ तक्खणं अआणंती । 
मुद्धवहू थणवद्रे दिण्णं दइएण णक्खवअं ॥६३३॥ 


वासारतते उण्णअपओहरे जोव्वणे व्व वोलीणे । 


पढमेक्ककासकुसुमं दीसइ पलिअं व धरणीए ॥६३४॥ 


कत्थ गजं रहविंवं कत्थ पणद्वाउ च॑ंदताराउ । 
गअणे वलाअवंतिं कालो होरं व कद्‌ ॥४६३५॥ 


अविरलपडंतणवजलधारारज्जुघडिअं पञत्तेण । 
अपहुत्तो उक्िविउं रसड्‌ व मेहो महिं उह ॥४६३६॥ 


ओ हिजअ ओहिदिअहं तइआ पडिवज्जिऊण दइअस्स । 
अत्थक्काउल वीसंभघाईइ किं तड समाढत्तं ॥४३७॥ 


जो विण जआणड तस्स वि कहेड भग्गाड तेण वलं । 
अइउज्जुआआ वराई अहव पिजो से हआसाए ॥४३८॥ 


सामाइ गरुअजोव्वणविसेसभरिए कवोलमूलम्मि । 
पिज्जइ्‌ अहोमुहेण व कण्णवअंसेण लावण्णं ॥४३९॥ 


सेउल्लिअसव्वंगी गोत्तगगहणेण तस्स सुहअस्स । 

दूह अप्पाहैती तस्सेअ घरंगणं पत्ता ॥४६०॥ 

जम्मंतरे वि चलणे जीएणं मजण तुज्ज अच्िस्सं । 
जड तं पि तेण वाणेण विज््मसे जेण हं विद्धा ॥४६९॥ 


णिजवक्खारोविअदेहभारणिउणं रसं लहंतेण । 
विअसाविऊण पिज्जड्‌ मालइकलिआ महुअरेण ॥४६२॥ 


कुरुणाहो विअ पहि दुम्मिज्जइ्‌ माहवस्स मिलिएण । 
भीमेण जहिच्छाए दाहिणवाएण छिप्पंतो ॥४४३॥ 


जाव ण कोसविआसं पावड ईसीसि मालईकलि । 
मअरंदपाणलोहिल्ल भमर ताव च्विअ मलेसि ॥४४४६॥ 


अकअण्णुञ तुज कए पाउसराईसु जं मए खुण्णं । 
उप्पेक्खामि अलज्जिर अज्ज वि तं गामचिक्यिल्लं ॥६४५॥ 


रेहइ गलंतकेसक्खलंतकुंडलललंतहारलञआ । 
अदप्पडआ विज्जाहरि व्व पुरिसाइरी वाला ॥४६४६॥ 


जइ भमसि भमसु एमेअ कण्ड सोहम्गगव्विरो गोद । 
महिलाणं दोसगुणे विआरिरं जइ खमो सि तुमं ॥४६७॥ 


संद्यासमए जलपूरिअंजलिं विहडिएक्कवामअरं । 
गोरीअ कोसपाणुज्जअं व पमहाहिवं णमह ॥४४८॥ 


गामणिणो स्वासु वि पिआसु जणुमरणगहिअवेसासु । 
मम्मच्छेएसु वि वल्लहा उवरिं वलइ्‌ दिद्ी ॥४६९॥ 


मामि सरिसक्खराण वि अत्थि विसेसो पञंपिअव्वाणं । 
णेहमदुआणम्‌ अण्णो अण्णो उवरोहमडइआणं ॥४५०॥ 


हिअहिंतो पसरंति जाइ अण्णाइ ताइ वजणाइ । 
ओसरसु किं इमेहि अहरंतरमेत्तभणिएहिं ॥६५९॥ 


कह सा सोहम्गगुणं मए समं वहइ णिग्धिण तुमम्मि । 
जीअ हरिज्जड्‌ णामं हरिऊण अ दिज्जए मज्छ ॥६५२॥ 


सहि साहसु सब्भावेण पुच्छिमो किं असेसमहिलाणं । 
वहंति करत्थ च्चिअ वलआ दइए पउत्थम्मि ॥६५३॥ 


भमड परिदो विसूरइ उक्िविउं से करं पसारेड । 
करिणो पंकक्खुत्तस्स णेहणिजलाविआ करिणी ॥६५६॥ 


रहकेलिहिअणिअंसणकरकिसलअरुद्धणञअणजुअलस्स । 
रुदस्स तडअणअणं पव्वडपरिविअं जअड ॥६५५॥ 


धावड्‌ पुरओ पासेसु भमड्‌ दिद्रीपहम्मि संठाइ्‌ । 
णवलडकरस्स तुह हलिअउत्त दे पहरसु वराई ॥४५६॥ 


कारिमम्‌ आणंदवडं भामिज्जंतं वहु सहिआहि । 
पेच्छइ कुमारिजारो हासुम्मीसेहि अच्छीहिं ॥४५७॥ 


सणिअं सणिअं ललिअंगुलीज मअणवडलाजणणिहेण । 
वंधड्‌ धवलव्वणवदटुअं व वणिआहरे तरुणी ॥४५८॥ 


रइविरमलन्जिआो अप्पत्तणिअंसणाउ सहस त्ति । 
ठक्कंति पिअअमालिंगणेण जहणं कुलवहूमो ॥४५९॥ 


पाअडिअं सोहग्गं तंवाए उअह गोद्रुमज्छ्म्मि । 
दुदुतुसहस्स सिंगे अच्छिउडं कंडुअंतीए ॥४६०॥ 


उअ संभमविक्ित्तं रमिअव्वअलंपडाइ असईए । 
णवरंगअं कुटंगे धं व दिण्णं अविणअस्स ॥४६९॥ 


हत्थप्फंसेण जरग्गवी वि पण्हअड्‌ दोहअगुणेण । 
अवलोडअपण्हुढरिं पुत्तअ पुण्णेहि पाविहिसि ॥४६२॥ 


मसिणं चंकम्मंती पए पए कुणड कीस मुहभंगं । 
णूणं से मेहलिजा जहणगअं छिवड्‌ णहवंतिं ॥६६३॥ 


संवाहणसुहरसतोसिएण दैतेण तुह करे लक्खं । 
चलणेण विक्कमाइच्चचरिअम्‌ अनुसिक्छिअं तिस्सा ॥६६६॥ 


पाअपडणाण मुद्ध रहसवलामोडिचुंविअव्वाणं । 
दंसणमेत्तपसण्णे चुक्का सि सुहाण वहुभाणं ॥४६५॥ 


दे सुअणु पसिअ एण्हिं पुणो वि सुलहाइ सुसिअव्वाईं । 
एसा मअच्छि मअलंछणुज्जला गलइ छणराई ॥४६६॥ 


आवण्णाइ कुलां दो च्वि जाणंति उण्णडुं णेउं । 
गोरीञ हिअञजदइजो अहवा सालाहणणरिदो ॥६६७॥ 


णिक्खंधदुरारोहं पुत्तअ मा पाडलिं समारुहसु । 
आरूढणिवडिञ के इमीअ ण कञ हआसाए ॥४६८॥ 


गामणिघरम्मि अत्ता एक्क च्चिअ पाडला इहग्गामे । 
वहुपाडलं च सीसं दिअरस्स ण सुंदरं एअं ॥४६९॥ 


अण्णाण वि होंति मुहे पम्हलधवलाड्‌ दीहकसणाई । 
णअणाईइ सुंदरीणं तह वि हू ददं ण आणंति ॥४७०॥ 


हंसेहि व तुह रणजलअसमजभजचलिअविहलवक्खेहिं । 
परिसेसिअपोम्मासेहि माणसं गम्मइ रिऊहिं ॥४७९॥ 


दुग्गअघरम्मि घरिणी रक्खंती आउलत्तणं पइणो । 
पुच्छिअदोहलसद्धा पुणो वि उअअं चिअ कहेद्‌ ॥४७२॥ 


आअंवलोअणाणं ओल्लंसुअपाअडोरुजहणाणं । 
अवरण्हमन्जिरीणं कएण कामो वहइ चावं ॥४७३॥ 


के उव्वरिआ के इह ण खंडिआ के ण लुत्तगुरुविहवा । 
णहराइ्‌ वेसिणीजो गणणारेहाउ व वहंति ॥६७४६॥ 


विरहेण मंद्रेण व हिअअं दुद्धोअहिं व महिऊण । 
उम्मूलिआईइ अव्वो अग्हं रअणाइ व सुहाई ॥४७५॥ 


उज्जुअरए ण तूसड्‌ वंकम्मि वि आअमं विअप्पेड्‌ । 
एत्थ अहव्वाइ मए पिए पिअं कह णु काञव्वं ॥४७६॥ 


वहुविहविलासरसिए सुरए महिलाण को उवज्ज्ाओ । 
सिक्खड्‌ असिक्िआईइ वि सव्वो णेहाणुवंधेण ॥६४७७॥ 


वण्णवसिए विअत्थसि सच्चं चिअ सो तुए ण संभविओ । 
ण हु होंति तम्मि दद्र सुत्थावत्थाइ्‌ अंगा ॥४७८॥ 


आसण्णविवाहदिणे जहिणववहूुसंगमुस्सुजमणस्स । 
पढमधघरिणीञ सुरं वरस्स हिअए ण संठाइ ॥४७९॥ 


जइ लोअणिंदिअं जइ अमंगलं जइ वि मुक्कमज्जाअं । 
पुण्फवडदंसणं तह वि देइ हिअअस्स णिव्वाणं ॥४८०॥ 


जइ ण क्िवसि पुप्फवडं पुरओ ता कीस वारिओ ठासि । 
कन्तो सि चुलचुलंतेहि धाविऊण म्ह हत्थेहि ॥६८१॥ 


उज्जागरअकसाइअगरुअच्छी मोहमंडणविलक्खा । 
लज्जइ लज्जालुडणी सा सुहअ सहीण वि वराई ॥४८२॥ 


ण वि तह अडगरुएण वि तम्मड्‌ हिअए भरेण गन्भस्स । 
जह विवरीजणिहुजणं पिअम्मि सोण्हा अपावंती ॥४८३॥ 


अगणिअजणाववाअं अवहत्थिअगुरुअणं वराईए । 
तुह गलिजदंसणासाईइ तीअ वलिं चिरं रुण्णं ॥६८६॥ 


हिअअं हिअए णिदहिअं चित्तालिहिअ व्व तुह मुहे दिद्वी । 
आ्लिंगणरहिआईं णवरं द्िज्जंति अंगाडं ॥४८५॥ 


अहअं विओजतणुई दुसहो विरहाणलो चलं जीअं । 


अप्पाहिज्जउ किं सहि जाणसि तं चेअ जं जुत्तं ॥४८६॥ 
तुह विरहुज्जागरओ सिविणे वि ण दे्‌ दंसणसुहाइ्‌ । 
वाहेण पहालोअणविणोजणं से हं तं पि ॥६८७॥ 


अण्णावराहकुविजो जह तह कालेण गच्छ पसाअं । 
वेसत्तणावराहे कुविअं कह तं पसाएमि ॥४८८॥ 


दीससि पिआइ जंपसि सब्भावो सुहअ एत्तिओ च्चेअ । 
फालेऊण हिअअं साहसु को दावए कस्स ॥४८९॥ 


उअञं लहिउं उत्ताणिआणणा होंति के वि सविसेसं । 
रित्ता णमंति सुड्रं रहटघडिअ व्व कापुरिसा ॥४९०॥ 


भग्गपिअसंगमं केत्तिअं व जोण्टाजलं णहसरम्मि । 
चंद्अरपणालणिद्धरणिवहपडंतं ण णिद्भाइ ॥६९१॥ 


सुंदरजुजआणजणसंकुले वि तुह दंसणं विमग्गंती । 
रण्णे व भमड दिद वराइआए समुविविग्गा ॥४९२॥ 


अडुकोवणा वि सासू रुआविआ गअव्ईअ सोण्हाए । 
पाअपडनोणआए दोसु वि गलिएसु वलएसु ॥४९३॥ 


रोवंति व अरण्णे दूसहरदकिरिणफंससंतत्ता । 
अडइतारद्िल्लिविरुएहि पावा गिम्हमज्ड्मण्टे ॥४९४॥ 


पढमणिलीणमहुरमहुलोहिल्लालिउलवद्धस्मंकारं । 
अहिमअरकिरणणिउरुवचुंविअं दलड कमलवणं ॥४९५॥ 


गोत्तक्खलणं सोऊण पिअअमे अज्ज तीअ कछणदिअहे । 
वज्डमहिसस्स माल व्व मंडणं उजह पडिहाइ ॥४९६॥ 


महमहडइ मलञअवाओ अत्ता वारेड मं घरा णिति । 
अंकोल्लपरिमलेण वि जो क्खु मुज सो मुभ च्वेअ ॥४९७॥ 


मुहपेच्छञ पई से सा वि हु सविसेसदंसणुम्मड़्आ । 
दो वि कञअत्था पुहहं अमहिलपुरिसं व मण्णंति ॥६९८॥ 


खेमं कन्तो खेमं जो सो खुज्जंव घरदारे । 
तस्स किर मत्थजा कौ वि अणत्थो समुप्पण्णो ॥४९९॥ 


रसिअजणहिअअद्इए कडवच्छलपमुहसुकडइणिम्मइए । 
सत्तसअम्मि समत्तं पंचमगाहासअं एञं ॥५००॥ 

आउच्छणविच्छाअं जाआई मुहं णिअच्छमाणेण । 
पहिएण सोअणिअलाविएण ग॑तं चिअ ण इं ॥५०९॥ 


सूरवेहे मुसलं विच्छुहमाणेण उडूलोएण । 
एक्कग्गामे वि पिओ समेहि अच्छीहि वि ण दिर ॥५०२॥ 


अज्जं पि दाव एक्कं मा मं वारेहि पिअसहि रुअंतिं । 
कल्लिं उण तम्मि गए जइ ण मुआ ता ण रोडस्सं ॥५०३॥ 


एहि त्ति वाहरंतम्मि पिअअमे उअह ओणजअमुहीए । 
विउणावेढिजजहणत्थलाइ लज्जोणअं हसिअं ॥५०६॥ 


मारेसि कं ण मुद्धे इमेण रत्तंततिक्खविसमेण । 
भुलआचावविणिग्गअतिक्खअरद्च्छिभल्लेण ॥५०५॥ 


तुह दंसणे सअण्हा सदं सोऊण णिग्गञा जाहु । 
तड्‌ वोलीणे ताइं पाइ वोढव्वजा जाआ ॥५०६॥ 


ईसामच्छररहिए हि णिव्विआरेहि मामि अच्छीहिं । 
एण्डिं जणो जणम्‌ मिव णिअच्छए कुह ण द्िज्जामो ॥५०७॥ 


वाउद्धअसिचअविहाविओस्दिद्रण दंतमग्गेण । 
वहुमाआ तोसिज्जइ णिहाणकलसस्स व मुहेण ॥५०८॥ 


हिअअम्मि वससि ण करेसि मण्णुअं तह वि णेहभरिएहिं । 
संकिज्जसि जुअइसहावगलिअधीरहि अम्हेहिं ॥५०९॥ 
अण्णं पि किं पि पाविहिसि मूढ मा तम्म दुक्खमेत्तेण । 
हिअअ पराहीणजणं महंत तुह केत्तिअं एअं ॥५९०॥ 


वेसो सि जीअ पंसुल अहिअअरं सा हु वल्लहा तुज्ज । 
इअ जाणिऊण वि मए ण ईसिअं उद्पेम्मस्स ॥५९९॥ 


सा आम सुहअ गुणसूअसोहिरी आम णिग्गुणा अहअं । 
भण तीज जो ण सरिसो किं सो स्वो जणो मरउ ॥५९२॥ 
संतम्‌ असंतं दुक्खम्‌ सुहं च जाओ घरस्स जाणंति । 

ता पुत्तअ महिलाओ सेसाउ जरा मणुस्साणं ॥५९३॥ 


हसिएहि उवालंभा अच्चुवआरेहि खिज्जिअव्वाडं । 
अंसूहि भंडणाईं एसो मग्गो सुमहिलाणं ॥५९६॥ 


उल्लावो मा दिज्जउ लोअविरुद्धं ति णाम काऊण । 
समुहावडिए को उण वेसे दिदं ण पाडेड्‌ ॥५९५॥ 


साहीणपिअअमो दुग्गओ वि मण्णड्‌ कअत्थम्‌ अप्पाणं । 
पिअरहिओ उण पुहविं पि पाविउं दुग्गओ च्चेअ ॥५१९६॥ 


किं रुअसि किं व सोअसि किं कुप्मसि सुअणु एक्कमेक्कस्स । 
पेम्मं विसं व विसमं साहसु को रुभिरं तरद्‌ ॥५९७॥ 


ते अ जुआणा ता गामसंपञा तं च अम्ह तारूण्णं । 
अक्खाणअं व लोओ कटेड्‌ अम्हे वि तं सुणिमो ॥५९८॥ 


वाहोहभरिअगंडाहराइ भणिअं विलक्खहसिरीए । 
अज्ज वि किं सुसिज्जइ सवहावत्थं गअं पेम्मं ॥५९९॥ 


वण्णग्घञतुप्पमुषहिं जो मं अड़आअरेण चुंवंतो । 
एण्डिं सो भूसणभूसिअं पि अलसाअड्‌ छिवंतो ॥५२०॥ 


णीलवडपाउंगि त्ति मा हु णं परिहरिज्जासु । 
पटुंसुअं पि णद्धं रअम्मि अवणिज्जइ्‌ च्चेअ ॥५२९१॥ 
सच्चं कलहे कलहे सुरआरंभा पुणो णवा होंति । 
माणो उण माणंसिणि गरुओ पेम्मं विणासेड ॥५२२॥ 


माणुम्मत्ताइ मए अकारणं कारणं कुणंतीए । 
अद॑सणेण पेम्मं विणासिजअं पोढवाएण ॥५२३॥ 


अणुऊलं चिअ वोत्तुं वहुवल्लह वल्लहे वि वेसे वि । 
कुविअं च पसाएडं सिक्खड लोओ तुमाहिंतो ॥५२४॥ 


लज्जा चत्ता सीलं च खंडिअं अजसघोसणा दिण्णा । 
जस्स कएणं पिअसहि सो च्चे जणो जणो जाओ ॥५२५॥ 


हसिअं अइदरदंतं भमिजम्‌ अणिक्कंतदेहलीदेसं । 
दिद्म्‌ अणुक्खित्तमुहं एसो मग्गो कुलवहूणं ॥५२६॥ 


धूलिमइलो वि पंकंकिओ वि तणरडअदेहभरणो वि । 
तह वि गहुंदो गरुअत्तणेण ठक्कं समुव्वहड्‌ ॥५२७॥ 


करमरि कीस ण गम्मड्‌ को गव्वो जेण मसिणगमणा सि । 
अदिद्ुदंतं हसिरीअ जंपिअं चोर जाणिहिसि ॥५२८॥ 


थोरंसुएहि रुण्णं सवत्तिवग्गेण पुप्फवड्जाए । 
भुअसिहरं पणो पेच्छिऊण सिरलग्गतुप्पलिअं ॥५२९॥ 


लोओ जूरह्‌ जूरउ वअणिज्जं होड होउ तं णाम । 
एहि णिमज्जसु पासे पुप्फवड्‌ ण एड मे णिद्दा ॥५३०॥ 


जं जं पुलएमि दिसं पुरओ लिहिओ व्व ईससे तत्थ । 
तुह पडिमापरिवाडिं वहट्‌ व सअलं दिसाचक्कं ॥५३१॥ 


ओसरट्‌ धुणडइ साहं खोक्खामुहलो पुणो समुल्लिहढ । 
जंवूफलं ण गेण्हइ्‌ भमयो त्ति करई पढमडक्को ॥५३२॥ 


ण छिव हत्तेण कई कंटूदभएण पत्तलणिरंजे । 
दरलंविगोच्छकडकच्छुसच्छहं वाणरीहत्थं ॥५३३॥ 


सरसा वि सूस च्विअ जाणड़ दुक्खाई मुद्धहिअआ वि । 


रत्ता वि पंडुर च्चिअ जाआ वररई तुह विओए ॥५३४॥ 
आरुहट्‌ जुण्णअं खुज्जअं पि जं उजह वल्लरी तउसी । 
णीलुप्पलपरिमलवासिअस्स सरअस्स सो दोसो ॥५३५॥ 


उप्पहपहाविअजणो पविअंभिअकलजलो पहअतूरो । 
अव्वो सो च्चेअ छृणो तेण विणा गामडाहो व्व ॥५३६॥ 


उल्लावंतेण ण होड कस्स पासद्वएण थङडेण । 
संका मसाणपाअवलंविअचोरेण व खलेण ॥५३७॥ 
असमत्तगरुअकज्जे एण्ड पहिए घरं णिअत्त॑ते । 
णवपाउसो पिउच्छा हसड व कुडअटुहासेहिं ॥५३८॥ 


ददुण उण्णमंते मेहे आमुक्कजीविआसाए । 
पहिअघरिणीअ डिंभो ओरुण्णमुहीअ सच्चविओ ॥५३९॥ 


अविहवलक्खणवलअं ठाणं णतो पुणो पुणो गलिअं । 
सहिसत्थो च्चिअ माणंसिणीअ वलआरओ जाओ ॥५४०॥ 


पहिअवहू विवरंतरगलिअजलोल्ले घरे अणोल्लं पि । 
उदेसं अविरअवाहसलिलणिवहेण ओल्लेड ॥५४९॥ 


जीहाइ्‌ कुणंति पिअं होति अ हिअअम्मि णिन्तुटं काउं । 
पीडिज्जंता वि रसं जणेति उच्छ कुलीणा अ ॥५६२॥ 


दीसइ ण चूजमउलं अत्ता ण अ वाइ मलअगंधवहो । 
पत्तं वसंतमासं साह उक्कंठिअं चेअ ॥५६३॥ 


अंववणे भमरउलं ण विणा कज्जेण ऊसुअं भमड्‌ । 
क्तो जलणेण विणा धूमस्स सिहाउ दीसंति ॥५४६॥ 


दडजकरग्गहलुलिओ धम्मिल्लो सीहुगंधिअं वअणं । 
मअणम्मि एत्तिअं चिअ पसाहणं हर तरुणीणं ॥५४५॥ 


गामतरुणीउ हिअअं हरंति कछेजआण थणहरिल्लीजो । 
मणे कुसुंभराइल्लकंचुआभरणमेत्ताओ ॥५६४६॥ 
आलोअंत दिसाओ ससंत जंभंत गंत रोअंत । 
मुच्छ॑त पडंत खलंत पहिअ किं ते पउत्थेण ॥५६७॥ 


ददुण तरुणसुरअं विविहविलासेहि करणसोहिल्लं । 
दीवी वि तम्गअमणो गअं पि तेल्लं ण लक्खेड्‌ ॥५४८॥ 


पुणसुत्तकरप्फालणम्‌ उहअतडुल्लिहणपीडणसओआई । 
जूहाहिवस्स माए पुणो वि जड णम्मआ सहड्‌ ॥५६९॥ 


वोडसुणञ विवण्णो अत्ता मत्ता पई वि अण्णत्थो | 
फडही वि मोडिआ महिसएण को कस्स साहेड ॥५५०॥ 


सकअग्गहरहसुत्ताणिआणणा पिअड्‌ पिअमुहविदुण्णं । 
थोअं थोअं रोसोसहं व उअ माणिणी मड्रं ॥५५९॥ 


गिरिसोत्तो त्ति भुअंगं महिसो जीहाइ लिह्‌ संतत्तो । 
महिसस्स कण्हपत्थरञ्मरो त्ति सप्पो पिजड लालं ॥५५२॥ 


पंजरसारिं अत्ता ण णेसि किं एत्थ रइहराहितो । 
वीसंभजंपिआईं एसा लोजाण पञडेड ॥५५३॥ 


एदहमेत्ते गामे ण पडड भिक्क त्ति कीस मं भणसि । 
धम्मिअ करंजभंजअ जं जीअसि तं पि दे वहुअं ॥५५६॥ 


जंतिअ गुलं विमग्गसि ण अ मे इच्छाइ्‌ वाहसे जतं । 
अणरसिञअ किं ण आणसि ण रसेण विणा गुलो होड ॥५५५॥ 


पत्तणिअंवप्फसा ण्हाणुत्तिण्णाड्‌ सामलंगीए । 
जलविंदुएहि चिहूरा रुअंति वंधस्स व भएण ॥५५६॥ 


गामंगणणिअदिअकण्हवक्ख वड तुज्छ् दूरम्‌ अणुलग्गो । 
तत्तिल्लपडिक्खअभोडईओ वि गामो ण उव्विग्गो ॥५५७॥ 


सुपपं उदं चणआ ण भज्जिआ सो जुआ अडक्कंतो । 
अत्ता वि घरे कुवि भूञआण व वाडूमो वंसो ॥५५८॥ 


पिसुणैति कामिणीणं जललुक्कपिआवरऊहणसुहेल्लिं । 
कंडड्जकवोलुप्फुल्लणिच्चलच्छीड वअणाड्‌ ॥५५९॥ 


अहिणवपाउसरसिएसु स्‌एहइ सामाइएसु दिअहेसु । 
रहसपसारिअगीवाण णच्विअं मोरवुंदाणं ॥५६०॥ 


महिसक्खंधविलग्गं घोलइ सिंगाहअं सिमिसिमंतं । 
आहअवीणाङ्खंकारसदमुहलं मसवुंद्‌ं ॥५६९॥ 


रेहति कुमुजदलणिच्चलद्भिजा मत्तमहुजरणिहाञ । 
ससिअरणीसेसपणासिअस्स गंठि व्व तिमिरस्स ॥५६२॥ 
उअह तरुकोडराओ णिक्क॑तं पूसुआण रिंछोलिं । 

सरए जरिओ व्व दुमो पित्तं व सलोहिअं वमड ॥५६३॥ 


धाराधुव्व॑तमुहा लंविजवक्खा णिडचिअग्मीवा । 
वडुवेढणेसु काआ सूलादिण्ण व्व दीसंति ॥५६६॥ 


ण वि तह अनालवंती हिअअं दूमेड्‌ माणिणी अहिअं । 
जह दूरविअंभिअगरुअरोसमज्छ्यत्थभणिएहिं ॥५६५॥ 


गंधं अग्घाअंतअ पिक्ककलंवाण वाहभरिअच्छ । 
आससु पहिअजुआणअ घरिणिमुहं मा ण पेच्छिहिसि ॥५६६॥ 


गज्ज महं चिअ उवरिं सव्वत्थामेण लोहहिअस्स । 
जलहर लंवालइअं मा २ मारेहिसि वराइ ॥५६७॥ 


पंकमइलेण छीरेक्कपाइणा दिण्णजाणुवडणेण । 
आनंदिज्जड हलिओ पुत्तेण व सालिकेत्तेण ॥५६८॥ 


कह मे परिणडइआले खलसंगो होहिड्‌ त्ति चितंतो । 
ओणअमुहो ससूओ रुअडइ्‌ व साली तुसारेण ॥५६९॥ 


संज्ञाराओत्थड्‌ओ दीसइ गअणम्मि पडिवआचंदो । 
रत्तदुऊलंतरिओ थणणहलेहो व्व णववहूए ॥५७०॥ 


अड्‌ दिअर किं ण पेच्छसि आआसं किं मुहा पलोएसि । 
जाआ वाहुमूलम्मि अद्धअंदाण परिवादं ॥५७९॥ 


वाआई किं भणिज्जउ केत्तिअमेत्तं व लिक्खए लेहे । 
तुह विरहे जं दुक्खं तस्स तुमं चेअ गहिअत्थो ॥५७२॥ 


मअणण्गिणो व्व धूमं मोहणपिच्छिं व लोअदिद्रीए । 
जोव्वणधञं व मुद्धा वहढ्‌ सुअंधं चिउरभारं ॥५७३॥ 


सअं सिद्रं चिअ से असेसपुरिसे णिअत्तिजच्छेण । 
वाहोल्लेण इमीए अजंपमाणेण वि मुहेण ॥५७६॥ 


रुदारविंदमंदिरमअरंदाणंदिआलिरिंछोली । 
इणङ्मणड कसणमणिमेहल व्व महुमासलच्छीए ॥५७५॥ 


कस्स करो वहुपुण्णप्फलेक्कतरुणो तुहं विसम्मिहड्‌ । 
थणपरिणाहे मम्महणिहाणकलसे व्व पारोहो ॥५७६॥ 


चोरा सभअसतण्हं पुणो पुणो पेसंति दिद्वीजो । 
अहिरक्खिअणिहिकलसे व्व पोढवडुआथनुच्छंगे ॥५७७॥ 


उव्वहट्‌ णवतणंकुररोमंचपसाहिआईइ्‌ अंगाइ । 
पाउसलच्छीअ पओहरेहि परिपेल्लिओ विद्मो ॥५७८॥ 


आम वहला वणाली मुहला जलरंकुणो जलं सिसिरं । 
अण्णणर्ईण वि रेवाइ्‌ तह वि अण्णे गुणा के वि ॥५७९॥ 


एह इमीअ णिअच्छह परिणअमालूरसच्छहे थणए । 
तुगे सप्पुरिसमणोरहे व हिअए अमाअंते ॥५८०॥ 


हत्थाहत्थिं अहम्‌ अहमि आइ वासागमम्मि मेहेहिं । 
अव्वो किं पि रहस्सं कछण्णं पि णहंगणं गलड ॥५८९॥ 


केत्तिअमेत्तं होहिड सोहग्गं पिअअमस्स भमिरस्स । 
महिलामजणद्कुहाउलकडक्खविक्खेवघेप्पंतं ॥५८२॥ 


णिअधणिजं उवऊहसु कुक्कुडसदेण त्ति पडिवुद्धो । 
परवसहिवाससंकिर णिअए वि घरम्मि मा भासु ॥५८३॥ 


खरपवणरअगलत्थिजगिरिऊडावडणभिण्णदेहस्स । 
धुक्काधुक्कड्‌ जीअं व विज्जुआ कालमेहस्स ॥५८६॥ 


मेहमहिसस्स णज्जड्‌ उअरे सुरचावकोडिभिण्णस्स । 
कंदंतस्स सविअणं अंतं व पलंवए विज्जू ॥५८५॥ 


णवपल्लवं विसण्णा पहिअ पेच्छ॑ति चूअरुक्खस्स । 


कामस्स लोहिरप्पंगराइअं हत्थभल्लं व ॥५८६॥ 


महिलाणं चिअ दोसो जेण पवासम्मि गव्विआ पुरिसा । 
दो तिण्णि जाव ण मरति ताण विरहा समप्पंति ॥५८७॥ 


वालअ दे वच्च लहुं मरइ वराई अलं विलंवेण । 
सा तुज्ज दंसणेण वि जीवेज्ज ण एत्थ संदेहो ॥५८८॥ 


तंमिरपसरिअहुअवहजालोलिपलीविए वणाभोए । 
किसुञअवणं ति कलिऊण मुद्धहरिणो ण णिक्कमड ॥५८९॥ 


णिहुमणसिप्पं तह सारिआ उल्लाविअं म्ह गुरुपुरओ । 
जह तं वेलं माए ण आणिमो कत्थ वच्चामो ॥५९०॥ 


पच्चग्गुप्फुल्लदलुल्लसंतमअरंदपाणलेहलओ । 
तं ण त्थि कुंदकलिआई्‌ जं ण भमरो महड काउ ॥५९१॥ 


सो को वि गुणास ण आणिमो मामि कुंदलडआए । 
अच्छीहिं चिअ पाठं अहिलस्सइ्‌ जेण भमरेहिं ॥५९२॥ 


एक्क च्चिअ रूअगुणं गामणिधूभआ समुव्वहढ्‌ । 
अणिमिसणअणो सअलो जीए देवीकओ गामो ॥५९३॥ 


मण्णे आसाओ च्वि ण पाविओ पिजअमाहररसस्स । 
तिञसेहि जेण रअणाराहि अमं समुद्धरिअं ॥५९६॥ 


आअण्णाअह्भिजणिसिअभल्लमम्माहइ हरिणीए । 
अदंसणो पिओ होहि त्ति वलिउं चिरं दित्थो ॥५९५॥ 


विसमद्विभपिक्केक्कंवदंसणे तुज्ज सत्तुघरिणीञअ । 
को कोण पत्थिमो पहिआणं डिभे रुअंतम्मि ॥५९६॥ 


मालारी ललिउल्लुलिजवाहुमूलेहि तरुणहिजजाईं । 
उल्लूरइ सज्जुल्लूरिआई कुसुमा दावेंती ॥५९७॥ 


मज्ज्मो पिओ कुअंडो पल्लिजुआणा सवत्तीओ । 
जह जह वहंति थणा तह तह द्िज्जंति पंच वाहीए ॥५९८॥ 


मालारीए वेल्लहलवाहुमूलावलोजणसअण्हो । 
अलिअं पि भमड कुसुमग्घपुच्छिरो पंसुलजुआणो ॥५९९॥ 


रसिअजणहिअअद्इए कडवच्छलपमुहसुकडइणिम्मइए । 
सत्तसअम्मि समत्तं सदं गाहासअं एअं ॥६००॥ 

अकअण्णुञ घणवण्णं घणवण्णंतरिअतरणिअरणिअरं । 
जड रेरे वाणीरं रेवाणीरं पि णो भरसि ॥६०९॥ 


मंदं पि ण आणडइ हलिजणंदणो इह हि उड्गामम्मि । 
गहवट सुआ विवज्जड्‌ अवेज्जए कस्स साहामो ॥६०२॥ 


एक्कक्कमपरिरक्खणपहारसमुहे कुरंगमिहुणम्मि । 
वाहेण मण्णुविअलंतवाहधोअं धणुं मुक्कं ॥६०३॥ 


ता सुहअ विलंव खणं भणामि कअ वि कएण अलम्‌ अहवा । 
अविरिअकज्जारंभञारिणी मरउ ण भणिस्सं ॥६०६॥ 


भोदणिदिण्णपहेणअचक्िअदुस्सिक्िओ हलिअउत्तो । 
एत्ताहे अण्णपहेणञण छीवोल्लञं दद्‌ ॥६०५॥ 


पच्चूसमऊहावलिपरिमलणसमूससंतवत्ताणं । 
कमलाण सर्अजणिविरमे जिअलोअसिरी महंमहड्‌ ॥६०६॥ 
वाउव्वेल्लिअसाहुलि थएसु फुडदंतमंडलं जहणं । 
चडुआरअं पटं मा हु पुत्ति जणहासिअं कुणसु ॥६०७॥ 


वीसत्थहसिअपरिसक्किआण पढमं जलंजली दिण्णो । 
पच्छा वहू गहिओ कुडंवभारो णिमज्जंतो ॥६०८॥ 


गम्मिहिसि तस्स पासं सुंदरि मा तुर वहूउ मिअंको । 
दुद दुद्धं मिव चंदि को पेच्छ मुहं दे ॥६०९॥ 


जड जूरड जूरउ णाम मामि परलोअवसणिजो लोओ । 
तह वि वला गामणिणंदणस्स वअणे वलड्‌ दिद्री ॥६९०॥ 


गेहं व वित्तरहिअं णिज््मरकुहरं व सलिलसुण्णडअं । 
गोहणरहिअं गोद्रं व तीअ वअणं तुह विजोए ॥६९९॥ 


तुह दसणेण जणि इमीअ लज्जाउलाइ अणुराओ । 
दुग्गअमणोरहो विअ हिअअ च्चिअ जाइ परिणामं ॥६९२॥ 


जं तणुञाअड सा तुह कएण किं जेण पुच्छसि हसंतो । 
अह गिम्हे मह पड एव्वं भणिऊण ओरुण्णा ॥६९१३॥ 


वण्णक्कमरहिअस्स वि एस गुणो णवरि चित्तकम्मस्स । 
णिमिसं पि जं ण मुंच पिज जणो गाढम्‌ उवऊढो ॥६९६॥ 


अविहत्तसंधिवंधं पढमरसुन्भेजपाणलोहिल्लो । 
उव्वेल्लिरं ण आणड्‌ खंडड्‌ कलिआमुहं भमरो ॥६९५॥ 


दरवेविरोरुजुअलासु मउलिअच्छीसु लुलिअचिहुरासु । 
पुरिसाइरीसु कामो पिआसु सज्जाउहो होड्‌ ॥६९६॥ 


जं जं ते ण सुहाअट्‌ तं तं ण करेमि जं मम्‌ऽ आत्तं । 
अहअं चिअ जं ण सुहामि सुहअ तं किं मम्‌ऽ आअत्तं ॥६१७॥ 


वावारविसंवाअं सअलावअवाण कुणडइ हअलज्जा । 
सवणाण उणो गुरुसंणिहे वि ण णिरु्इ णिओं ॥६१८॥ 


किं भणह मं सहीओ मा मर दीसिहई सो जिअंतीए । 
कज्जालाो एसो सिणेहमग्गो उण ण होड ॥६९९॥ 


एक्कल्लमजो दिद्वीम मडज तह पुलइओ सजण्हाए । 
पिअजाञस्स जह धणुं पडिअं वाहस्स हत्थाजो ॥६२०॥ 


णलिणीसु भमसि परिमलसि सत्तलं मालडं पि णो मुअसि । 
तरलत्तणं तुह अहो महुजर जइ पाडला हरइ ॥६२९॥ 


दोअंगुलञकवालअपिणद्धसविसेसणीलकंचुदुआ । 
दावेड थणत्थलवण्णिअं व तरुणी जुअजणाणं ॥६२२॥ 


रक्खेड्‌ पुत्तअं मत्थएण ओच्छोअअं पडिच्छंती । 
अंसूहि पहिअघरिणी ओल्लिज्जंतं ण लक्खेड ॥६२३॥ 


सरए सरम्मि पहिआ जलाई कंदोटुसुरहिगंधाई्‌ । 
धवलच्छाई्‌ सअण्हा पिअंति दडआण व मुहा ॥६२६॥ 


अल्भंतरसरसाो उवरिं पव्वाअवद्धपंकाजो । 
चंकम्मंतम्मि जणे समूससंति व्व रच्छाओ ॥६२५॥ 
मुहपुंडशीअकछ्लाआई संठिए उअह राअहंसे व । 
छणपिद्रुकुटणुच्छलिजधूलिधवले थणे वह्‌ ॥६२६॥ 


तह तेण वि सा दिद्रा तीअ वि तह तस्स पेसिआ द्री । 
जह दोण्ह वि समं चिअ णिवुत्तरआईइ जाआई्‌ ॥६२७॥ 


वाउलिजपरिसोसणणिउजपत्तलणसुलहसंकेआ । 
सोहग्गकणअकसवटु गिम्ह मा कह वि द्िज्जिहिसि ॥६२८॥ 


दुस्सिक्िअरअणपसिक्खएहि िद्र सि पत्थरे ताव । 
जा तिलमेत्तं वटुसि मरगञ का तुज्छ मुल्लकहा ॥६२९॥ 


जह चितेड परिअणो आसंकड़ जह अ तस्स पडिवक्खो । 
वालेण वि गामणिणंदणेण तह रकि पल्ली ॥६३०॥ 


अण्णेसु पहिअ पुच्छसु वाहअपुत्तेसु पुसिअचम्माहं । 
अग्हं वाहजुआणो हरिणेसु धणं ण णामेड्‌ ॥६३९॥ 


गअवहुवेहव्वअरो पुत्तो मे एक्ककंडविणिवाई । 
तह सोण्हाइ पुलडइओ जह कंडवरंडअं वहट्‌ ॥६३२॥ 


विं्यारुहणालावं पल्ली मा कुणडउ गामणी सस्‌ । 
पच्चुज्जिविओ जइ कह वि सुणड्‌ ता जीविअं मुअड्‌ ॥६३३॥ 


अप्पाहेड्‌ मरतो पुत्तं पल्लीवई पअत्तेण । 


मह णामेण जह तुमं ण लज्जसे तह करेज्जासु ॥६३४६॥ 


अणुमरणपत्थिआए पच्चागअजीविए पिअअमम्मि । 
वेहव्वमंडणं कुलवहूअ सोहग्गअं जाञं ॥६३५॥ 


महुमच्छिआई ददं ददण मुहं पिअस्स सूणोद्ं । 
ईसालुई पुलिंदी रुक्खच्छाअं गआ अण्णं ॥६३६॥ 


धण्णा वसंति णीसंकमोहणे वहलपत्तलवडम्मि । 
वाअंदोलणओणविअवेणुगहणे गिरिग्गामे ॥६३७॥ 


पुप्फुल्लघणकलंवा णिद्धोअसिलाअला मुडूअमोरा । 
पसरंतोज्छरमुहला उच्छाहंते गिरिग्गामा ॥६३८॥ 


तह परिमलिञा गोवेण तेण हत्थं पि जा ण ओल्लेड्‌ । 
स च्चिअ खडणा एणं पेच्छह कुडदोहिणी जाआ ॥६३९॥ 


धवलो जिअड्‌ तुह कए धवलस्स कए जिअंति गिद्धी ओ । 
जिञ तंवे अम्ह वि जीविएण गोद तुमाअत्तं ॥६४०॥ 


अग्घाड्‌ किव चंवड्‌ ठवेड्‌ हिअअम्मि जणिअरोमंचो । 
जाञकवोलसरिसं पेच्छह पहि महुञपुप्फं ॥६६९॥ 


उअ ओल्लिज्जड्‌ मोहं भुअंगकित्तीअ कडअलग्गाइ । 
ओज्छरधारासद्धालुएण सीसं वणगएण ॥६६२॥ 


कमलं मुञंत महुअर पिक्ककडत्थाण गंधलोहेण । 
आलेक्खलड्अं पामरो व्व छिविऊण जाणिहिसि ॥६४३॥ 


गिज्जंते मंगलगाडआहि वरगोत्तदिण्णअण्णाए । 
सों व णिग्गओ उह होंतवहुजाई रोमंचो ॥६४६॥ 


मण्णे आअण्णंता आसण्णविवाहमंगलुग्गीअं । 
तेहि जुजाणेहि समं हसंति मं वेअसकुटंगा ॥६४६५॥ 


उअगअचउत्थिमंगलहोंतविओअसविसेसलग्गेहि । 
तीअ वरस्स अ सेअंसुएहि रुण्णं व हत्थेहिं ॥६६६॥ 


ण अ दिद्ंणेड मुहं ण अ छिविउं देइ णा लवड्‌ किं पि । 
तह वि हु किं पि रहस्सं णववहुसंगो पिओ होड्‌ ॥६६४७॥ 


अलिअपसुत्तवलंतम्मि णववरे णववहूअ वेवंतो । 
संवेल्लिओरुसंजमिअवत्थगंठिं गओ हत्थो ॥६४८॥ 
पुच्छिज्जंती ण भणड गहिआ पप्फुर चुंविआ रुअड्‌ । 
तुण्डिक्का णववहुभा कञआवराहेण उवऊढा ॥६४९॥ 


तत्तो च्चिअ होति कहा विअसंति तहिं तहिं समप्पंति । 
किं मण्णे माउच्छा एक्कजुजाणो इमो गामो ॥६५०॥ 


जाइ वजणाइ अम्हे वि जंपिमो ताइ जंपडइ जणो वि । 
ताइ चिअ तेण पजंपिआईइ्‌ हिअअं सुहावेति ॥६५९॥ 


सव्वाअरेण मग्गह पिअं जणं जड सुहेण वो कज्जं । 
जं जस्स हिअअदडइअं तं ण सुहं जं तहिं ण त्थि ॥६५२॥ 


दीसंतो दिद्विसुहो चितिज्जंत मणवल्लहो अत्ता । 
उल्लावंत सुडसुहो पिज जणो णिच्च रमणिज्जो ॥६५३॥ 


ठाणब्भद्रा परिगलिअपीणञ उण्णईअ परिचत्ता । 
अम्हे उण ठेरिपओहर व्व उअरे च्चिअ णिसन्णा ॥६५६॥ 


पच्चूसागअ रंजिअदेह पिआलोअ लोजणाणंद । 
अण्णत्तखविअसव्वरि णहभूसण दिणवड्‌ णमो दे ॥६५५॥ 


विवरीअसुरअलेहड पुच्छसि मह कीस गन्भसंभूटुं । 
ओअत्ते कुंभमुहे जललवकणिआ वि किं ठाइ्‌ ॥६५६॥ 


अच्चासण्णविवाहे समं जसोजइ तरुणगोवीहि । 
वहते महुमहणे संवंधा णिष्टुविज्जंति ॥६५७॥ 


जं जं आलिहड मणो आसावत्तीहि हिअअफलअम्मि । 
तं तं वालो व्व विही णिह हसिऊण पम्हुसइ ॥६५८॥ 


अणुहृत्तो करफंसो सजलअलापुण्ण पुण्णदिअहम्मि । 
वीआसंगकिसंगअ एषि तुह वंदिमो चलणे ॥६५९॥ 


दूरंतरिए वि पिए कह वि णिजत्ताइ्‌ मज्ड णअणाई । 
हिअअं उण तेण समं अज्ज वि अणिवारिअं भमड्‌ ॥६६०॥ 


तस्स कहाकंतडइए सद्ाजण्णणसमोसरिअकोवे । 
समुहालोअणकंपिरि उवऊढा किं पवज्जिहिसि ॥६६९॥ 


भरणमिजणीलसाहग्गखलिअचलणद्धविहुभवक्खउडा । 
तरुसिहरेसु विहंगा कह कह वि लहंति संठाणं ॥६६२॥ 


अहरमहुपाणघोरिल्लिआईइ जं च रमिओ सि सविसेसं । 
असडइ अलज्जिरि वहुसिक्छिरि त्ति मा णाह मण्णिहिसि ॥६६३॥ 


खाणेण अ पाणेण अ तह गहिओ मंडलो अडअणाई्‌ । 
जह जारं अहिणंदडइ्‌ भुक्कड घरसामिए एते ॥६६६॥ 
कंडंतेण अकंडं पल्लीमज्ख्यम्मि विअडकोअंदं । 
पडमरणाहि वि अहिअं वाहेण रुआविआ अत्ता ॥६६५॥ 
अम्हे उज्जुञसीला पिओ वि पिजसहि विआरपरिओसो । 
णहु अण्णा कावि गई वाहोहा कह पुसिज्जंतु ॥६६६॥ 


धवलो सि जइ वि सुंद्रि तह वि तुए मज रंजिअं हिजञं । 
राअभरिए वि हिअए सुहअ णिहित्तो ण रत्तो सि ॥६६७॥ 


चंचुपुडाहअविअलिजसहररसेण सित्तदेहस्स । 
कीरस्स मग्गलग्गं गंधंधं भमड्‌ भमरउलं ॥६६८॥ 


एत्थ णिमज्जइ एत्ता एत्थ अहं एत्थ परिअणो सअलो । 
पंथिञ रत्तीजंधञअ मा मह सञजणे णिमज्जिहिसि ॥६६९॥ 


परिओससुंदराईं सुरएसु ल्हंति जाइ सोक्खाड्‌ । 
तां चिअ उण विरहे खाउग्निण्णाइ कीरति ॥६७०॥ 


मग्गं चिअ अलहंतो हारो पीणुण्णञाण थणओआण । 
उवििग्गो भमड उरे जमुणाणडफेणपुंजो व्व ॥६७९॥ 


एक्केण वि वडवीअंकुरेण सअलवणराइमज्छयम्मि । 
तह तेण कञो अप्पा जह सेसदुमा तले तस्स ॥६७२॥ 


जे जे गुणिणो जे जे अ चाइणो जे विअह्ूविण्णाणा । 
दारिद्‌ रे विअक्खण ताण तुमं साणुराओ सि ॥६७३॥ 


जड कोत्तिज सि सुद्र सअलतिहीचंददंसणसुहाणं । 
ता मसिणं मोडज्जंतकंचुअं पेक्खसु मुहं से ॥६७६॥ 


समविसमणिव्िसेसा समंतओ मंदमंदसंचारा । 
अडइ्रा होहिति पहा मणोरहाणं पि दुल्लंघा ॥६७५॥ 


अडदीहरा्‌ वहुए सीसे दीसंति वंसवत्ताइ्‌ । 
भणिए भणामि अत्ता तुम्हाण वि पंडरा पुद्री ॥६७६॥ 


अत्थक्करूसणं खणपयिज्जणं अलिअवअणणिव्वंधो । 
उम्मच्छरसंतावो पुत्तअ पवी सिणेहस्स ॥६७७॥ 


पिज्जइ कण्णंजलिहिं जणरवमिलिअं पि तुज संलावं । 
दुद्ं जलसम्मिलिअं सा वाला राअर्हंसि व्व ॥६७८॥ 


अड्‌ उज्जुए ण लज्जसि पुच्छिज्जंती पिअस्स चरिआईं । 
सव्वंगसुरहिणो मरुवञस्स किं कुसुमरिद्धीहि ॥६७९॥ 


मुद्धे अपत्तिअंती पवालअंकुरअणिद्धलोहिअए । 
णिद्धोअधाउराए कीस सहत्थे पुणो धुअसि ॥६८०॥ 


उअ सिंधवपव्वअसच्छहाइ धुअतूलपुंजसरिसाईं । 
सोहंति सुजणु मुक्कोअआईइ सरए सिअन्भाईं ॥६८१॥ 


आउच्छंति सिरेहि विवलिएहि उञ खडिएहि णिज्जंता । 
णिप्पच्छिमवलिअपलोडएहि महिसा कुडंगाई्‌ ॥६८२॥ 


पुससु मुहं ता पुत्तिअ वाहोअरणं विसेसरमणिज्जं । 
मा एं चिअ मुहमंडणं ति सो काहिड्‌ पुणो वि ॥६८३॥ 


मज्जये पअणुअपंकं अवहोवासेसु साणचिक्छिल्लं । 
गामस्स सीससीमंतअं व रच्छामुहं जाअं ॥६८६॥ 


अवरण्हागअजामाउस्स विउणेद्‌ मोहणुक्कंठं । 
वहुआई घरपलोहरमज्जणपिसुणो वलअसद्दो ॥६८५॥ 


जुज्ज्चवेडामोडिअजज्जरकण्णस्स जुण्णमल्लस्स । 


कच्छावंधो च्चिअ भीरुमल्लहिअअं समुक्खणडइ ॥६८६॥ 


आणंदतेन तुमं पटणो पहएण पडहसदेण । 
मल्लि ण लज्जसि णच्वसि दोहमगे पाअडिज्जंते ॥६८७॥ 


मा वच्चह वीसंभं माण वहुचाडुजम्मणिउणाणं । 
णिव्वत्तिकज्जपरम्मुहाण सुणजाण व खलाणं ॥६८८॥ 


अण्णग्गामपउत्था कट्ुती मंडलाण रिंछोलिं । 
अक्खंडिअसोहग्गा वरिससअं जिअउ मे सुणिआ ॥६८९॥ 


सच्चं साहसु देअर तह तह चडुआरएण सुणएण । 
णिव्वत्तिजकज्जपरम्मुहत्तणं सिक्खिअं कत्तो ॥६९०॥ 


णिप्पण्णसस्सरिद्धी सच्छंदं गाड़ पामरो सरए । 
दलिजणवसालितंडुलधवलमिअंकासु राईसु ॥६९९॥ 


अलिहिज्जइ पंकअले हलालिचलणेण कलमगोवीए । 
केआरसोअरुभणतंसद्विभकोमलो चलणो ॥६९२॥ 


दिअहे दिअहे सूस संकेअअभंगवह्भिआसंका । 
आवंडुरोणअमुही कलमेण समं कलमगोवी ॥६९३॥ 


णवकम्मिएण उअ पामरेण दृद्रुण पाउहारीओ । 
मोत्तव्वे जोत्तअपग्गहम्मि अवहौसिणी मुक्का ॥६९४॥ 


ददुण हरिअदीहं गोसे संढण जूरए हलिजो । 
असे्ईरहस्समगगं तुसारधवले तिलच्छेत्ते ॥६९५॥ 


संकेल्लिओ व्व णिज्जड्‌ खंडं खंडं कओ व्व पीओ व्व । 
वासागमम्मि मग्गो घरहुत्तमुहेण पहिएण ॥६९६॥ 


संज्यागहिअजलंजलिपडिमासंकंतगोरिमुहकमलं । 
अलिअं चिअ फुरिओदुं विअलिअमंतं हरं णमह ॥६९७॥ 


इअ सिरिहालविरइए पाउअकव्वम्मि सत्तसए । 
सत्तमसअं समत्तं गाहाण सहावरमणिज्जं ॥६९८॥ 


एणं वारेह जणो तदअ मूइल्लओ कहिं व गओ । 
जाहे विसं व जाअं सव्वंगपहोलिरं पेम्मं ॥६९९॥ 


कह तं पि तुड्‌ ण णाअं जह सा आसंदिजाण वहुजाणं । 
काऊण उच्चवचिअं तुह दंसणलेहडा पडि ॥७००॥ 

चोराण कामुआण अ पामरपहिञआण कुक्कुरो वडड्‌ । 
रे रमह वहह वाहयह एत्थ तणुआअए रअणी ॥७०९॥ 


अण्णोण्णकलक्खंतरपेसिअमेलीणदिद्िपसराईं । 

दो च्विअ मण्णे कअभंडणाइ समअं पहसि आईं ॥७०२॥ 
सुहअ इअं मज्छ् सही तुज्ज विओएण धारिउं पाणे । 

सव्वह चिअ ण समत्थ त्ति वुज्दिठं विरम गमणाओ ॥७०३॥ 


धण्णा वहिरंधरआ ते च्चिअ जीअंति माणुसे लोए । 
ण सुणंति पिसुणवजणं खलाण अद्धि ण पेक्खंति ॥७०६॥ 


गामारुह म्हि गामे वसामि णअरद्िहं ण आणामि । 
णाअरिआणं पुणो हरेमि जा होमि सा होमि ॥७०५॥ 


ओसर रोत्तुं चिअ णिम्मिआडइ मा पुससु मे हअच्छीडुं । 
दंसणमेन्तुम्मड्एहि जेहि सीलं तुह ण णाअं ॥७०६॥ 
रणरणअसुण्णहिअओ चितं तो विरहदुव्वलं जाअं । 
अमुणिअणिअवसही सो वोलीणो गाममज्येण ॥७०७॥ 


एत्थ चउत्थं विरमड्‌ गाहाण सं सहावरमणिज्जं । 
सोऊण जं ण लग्गड्‌ हिअए महुरत्तणेण अमिअं पि ॥७०८॥ 


एसो कडइणामंकिअगाहापडिवद्भवह्िआमोओ । 
सत्तसजजो समन्तो सालाहणविरदुओ कोसो ॥७०९॥ 
सुजणो णि दीस च्वि खलबहुल उदहूजीअलोअम्मि । 
जह कासंकुला तह ण हंसपरिवारिआ पुहवी ॥७९०॥ 
जं मुच्छिआडइ ण सुओ कलंवगंधेण तं गुण पडिअं । 
इअरा गज्जिअसदो जीएण विणा ण वोलंतो ॥७९१॥ 


पीणपओहरलग्गं दिसाण पवसंतजलञसमअविड्ण्णं । 
सोहग्गपढमइण्हं पच्चाअड सरणहपहं इंदधणुं ॥७१२॥ 


एत्ती मत्तम्मि थवा पुत्तीमत्तम्मि लअणा भक्ती । 
अगईअ अवत्थाए दिअहाईं भित्तरं तरड ॥७१३॥ 


जं जसरणो व्व उद्भ गामो साहीणवहुजुजआणो वि । 
संभमविसंटुलाणं तं दुच्चरिअं तुह थणाणं ॥७१६॥ 


सो वि जुञआ माणहणो तुमं पि माणस्स असहणा पुत्ति । 
मत्तच्छलेण गम्मउ सुरा उवरि पुससु हत्थं ॥७९५॥ 
केअड्गंधहगव्िआरअरंजिआदणेहिं । 
कंठजसवलितणुतव छदड्िजभवलाणं ॥७९६॥ 


अह सुअड दिण्णपडिवक्खवेअणा पसिदिलेहि अंगेहिं । 
णिव्वत्तिअसुरअरसाणुवंधसुहणिन्भरं वहुआ ॥७९७॥ 


जइ तेण तुज्ड वअणं ण कअं मह कारणेण अ हसे । 
सा कीस खंडिअतडं णिआहरं दृ दुम्मेसि ॥७९८॥ 


निर्मलगगनतडागे तारागणकुसुमभितेतिमिरे । 
भिकरवोबालं चरति मृगांको मराल इव ॥७१९॥ 


दिद्राइ जं ण दिद्धो सरलसहावाडइ जं च णा ऽलविओ । 
उवआरो जं ण कओ तं चिअ कलिअं छटुल्लेहि ॥७२०॥ 


अविरलणिग्गअपुलओ पअडिअकंपो पमुक्कसिक्कारो । 
हेमंते पहिअजणो सुरआसत्तो व्व पडिहाइ ॥७२९॥ 


वहुविहविलासभरिए सुरए लब्भंति जाई सोक्खाईं । 
विरहम्मि ताड पिअसहि खाउगगिण्णाड कीरंति ॥७२२॥ 


सेउल्लणिअंवालग्गसण्हसिचअस्स मग्गम्‌ अलहंतो । 
सहि मोहघोलिरो अज्ज तस्स हसिओ मए हत्थो ॥७२३॥ 


दर्कज्जाअण्णणपडिरोहं मा करेहिड्‌ इमं ति । 
उत्थंघेड्‌ व तुरिअं तिस्सा कण्णुप्पलं पुलञओ ॥७२६॥ 


मा वच्चसु वीसंभं पुत्तअ चडुआरओ इमो लो । 
सूरईवेहो कण्णस्स पेच्छ किं णिज्जइ पमाणं ॥७२५॥ 


अमिजमञअं चिअ हिजअं हत्था तण्हाहरा सञण्हाणं । 
चंदमुहि कत्थ णिवसड अमित्तदहणो तुह पवो ॥७२६॥ 


दिद्रीम जाव पसरो ताव तुमं सुहअ णिवबुहं कुणसि । 
वोलीणदंसणो तह तवेसि जह होउदिद्रेण ॥७२७॥ 


गज्जंति घणा पंथाणो वहुतणा अ पसारिआ सरि । 
अज्ज वि उज्जुअसीले पइणो मग्गं पलोएसि ॥७२९॥ 


उण्हो त्ति समत्थिज्जइ डाहेण सरोरुहाण हेमंतो । 
चरिएहि णज्जइ जणो संगोवंतो वि अप्पाणं ॥७३०॥ 


उवहारिआई समअं पिंडारे उअ कहं कुणंतम्मि । 
णववहुआई्‌ सरोसं सव्व च्चिअ वआ मुक्का ॥७३९॥ 


पज्जालिऊण अगिं मुहेण पुत्ति किणो समोसरसि । 
थणञअलसपडिअपडिमा फुरंति ण छिवंति ते जाला ॥७३२॥ 


अगिं अन्भूत्तंतीअ पुत्ति पडिमागआ कवोलम्मि । 
कण्णालंविजपल्लवलच्छिं संधेड ते जाला ॥७३३॥ 


कह दे धूमंधारे अब्भुत्तणं अगिणो समप्पिहढ्‌ । 
मुहकमलचुंवणालेहडम्मि पासद्विए दिअरे ॥७३४॥ 


आअंवच्छं पजलंतवाहम्‌ आवद्धथणहरुक्कंपं । 


असमत्तं चिअ चिद्रुड सिहिणो अन्भुत्तणम्‌ इणं ते ॥७३५॥ 


छणपाहुणिए ऽत्ति किणो अज्ज वि णं भणह अंगसंतावं । 
जाजा अम्ह घरिल्लञअगुणेण घरसामिणि च्चेअ ॥७३६॥ 


वण्णक्कमं ण आणसि ठाणविसुद्धी वि दे ण णिव्वडिआ । 
चित्तअर तह वि मग्गसि भोइणिकुद्म्मि आलिहिरं ॥७३७॥ 


विअलिजकलाकलावो चंदो मित्तस्स मंडलं विसड्‌ । 
णिस्सरट्‌ तादिसो च्चिअ गअविहवं को समुद्धर ॥७३८॥ 


णा ऽहं दूरई सुंदर तीए पिज सि ण अम्ह वावारो । 
सा मर तुज्ख् विरहे एअं धम्मक्खरं भणिमो ॥७३९॥ 


जो होड रसाइसओ सुविणद्भाणं वि पुंडड्च्छरणं । 
कन्तो सो होड रसो मोहासाणं अणिच्छरणं ॥७६०॥ 


जड वि हू दिल्लिंदिलिआ तह वि हु मा पुत्ति णणग्गिआआ भमसु । 
छेआ णअरजुआणो माअं धूआइ लक्खंति ॥७४९॥ 


गअगंडञगवअसरभसेरिहसदूलरिक्खजारईणं । 

थण वाहवहूए जभञअं दाउ व णिक्कंता ॥७४२॥ 
भिउटीअ पुलोटस्सं णिन्भच्छिस्सं परंमुही होस्सं । 

जं भणह तं करिस्सं सहीउ जइ तं ण पेच्छिस्सं ॥७४३॥ 


जं केअवेण पेम्मं जं च वला जं च अत्थलोहेण । 
जं उवरोहणिपित्तं णमोणमो तस्स पेम्मस्स ॥७४४॥ 


कस्स ण सद्धा गरुअत्तणम्मि पइणो पसाअमाणस्स । 
जड माणभंजणी ण होंति हेमंतराई अ ॥७४५॥ 


अव्वो तहिंतहिं चिअ गअणे भमिऊण वीसमंतेण । 
वोहित्तवाअसेण व्व हासिआ उद्भुपेम्मेण ॥७४६॥ 


दे आ दुमसु तुमं चिय मा परिहर पुत्ति पढमदुमियं ति । 
किं कुं णिअमुहअंदकंतिदुमिअं ण लक्खेसि ॥७४७॥ 


विज्जंति तणुं उवणेति वेअणं णेयताण खयमगगे । 
अब्बो अटुदरुपुव्वो अणंगबाणाण माहप्पो ॥७४८॥ 


आमोडऊण बलाउ हत्थं मज्छं गओ सि भो पहिअ । 
हिअआउ जइ अ णीहसि सामत्थं तुज्ज जाणिस्सं ॥७४९॥ 


सद्धा मे तुज पियत्तणस्स अहयं तु तं ण याणामि । 
दे पसिय तुमं चिय सिक्खवेसु जह ते पिया होमि ॥७५०॥ 


पेम्मुम्मइयाइ मए उवऊढो हलियउत्तबुद्धीए । 
फंसेमि जाव फरुसो तणपुरिसो गामसीमाए ॥७५१॥ 


बे मग्गा धरणियले माणिणि माणोण्णयाण पुरिसाण । 
अहवा पावंति सिरं अहव भमंता समप्पंति ॥७५२॥ 


क्तो कमलाण रई कन्तो कुमुयाण सीअलो चंदो । 
तह सज्जणाण णेहो ण चलइ दूरद्धिभाणं पि ॥७५३॥ 


हा हा किं तेण कयं मालडइविरहम्मि पुत्ति भसलेणं । 
कंकेल्लिकुसुममज्द्े जलणो त्ति समप्पिओ अप्पा ॥७५६॥ 


ठंखरसेसो वि हु महुभरेण मुक्को ण मालईविडवो । 
ट्रवियसियकलियामोयबहलिमं संभरंतेण ॥७५५॥ 


समुहागयवोलंतम्मि सा तुमे अघडियंगसंठाणा । 
रुदं वि गामरच्छं णिंदई तणुञं च अप्पाणं ॥७५६॥ 


समम्‌ अच्छंति णिअत्तंति पसरिया रणरणंति तद्धियहं । 
चलचित्त तुज्ख लग्गा मणोरहा तीह हिययम्मि ॥७५७॥ 


उहिऊण सयलरण्णं अग्गी समविसमलंघणुव्वायो । 
तडलंबंततणेहिं तिसिय व्व णडं समोसरड ॥७५८॥ 


स च्विय रामेउ तुमं पंडिय णिच्चं अलं म्ह रमिएण । 
सन्भावबाहिराइं जा जाणड्‌ अद्मदटाइ ॥७५९॥ 


रअणायरस्स साहेमि णम्मए अज्ज मुक्कदक्छिण्णा । 
वेडिसलयाहरंतेण मिलिया जं सि पूरेण ॥७६०॥ 


रक्खड अणण्णहियज जीवं पिव महुअरो पयत्तेण । 
दरणैतदीविदाढग्गसच्छहं मालईमउलं ॥७६९॥ 


तह णेहलालियाण वि अवाहिरिल्लाण सयलकज्जेसु । 
जं कसणं होड मुहं तं भण्णड्‌ किं परईवाणं ॥७६२॥ 


तिसिया पियउ त्ति मो मजो वि तिसिजो मई करेऊण । 
इय मयमिहुणं तिसियं पियइ ण सलिलं सिणेहेण ॥७६३॥ 


तुह सामलि धवलचलंततरलतिक्खग्गलोयणबलेण । 
मयणो पुणो वि इच्छइ्‌ हरेण सह विग्गहारंभं ॥७६६॥ 


सुहय सुहं चिय कुडलि व्र पेहुणो णिगगयस्स चडुवस्स । 
जणरंजणिग्गहो ते घरम्मि सुणहो अतिहिवंतो ॥७६५॥ 


णिवडिदहिसि सुण्णहियए जलहरजलपंकिलम्मि मग्गम्मि । 
उप्पेक्खागयपिययमहत्थे हत्थं पसारेती ॥७६६॥ 


उच्छगिया€ पडणा अहिसारणपंकमलिणपेरंते । 
आसण्णपरियणो विअ सेअ च्विय धुवड्‌ से पाए ॥७६७॥ 


जह लंघेसि परवह निययवडं भरसहं पि मोत्तूणं । 
तह मण्णे कोहलिए अज्जं कल्लं पि फुट्हसि ॥७६८॥ 


अणुसोयड्‌ हलियबहू रइकिरणोलुग्गपंटुरच्छायं । 
रण्णुदुरदंतुक्खुत्तविसमवलियं तिलच्छेततं ॥७६९॥ 


ओवालअम्मि सीआलुआण वडमूलम्‌ उल्लिहंताणं । 
दिंभाण कलिचयवावडाण सुण्णो जलडइ अग्गी ॥७७०॥ 


मामा मुय परिहासं देअर अणहोरणा वराई सा । 
सीयम्मि वि पासिज्जड्‌ पुणो वि एसिं कुणसु छायं ॥७७९१॥ 


किं तस्स पारएणं किम्‌ अग्गिणा किं च गब्भहरएण । 
जस्स णिसम्मइ उरे उण्हायंतत्थणी जाया ॥७७२॥ 


कमलायराण उण्हो हेमंतो सीअलो जणवयस्स । 
को किर भिण्णसहावं जाणड्‌ परमत्थयं लोए ॥७७३॥ 


हेम.म्ते हिमस्अधूसरस्स ओअसरणस्स पहियस्स । 
सुमरियजायामुहसिज्जिरस्स सीयं चिय पणदरं ॥७७४॥ 


उवडुसड्‌ लडियाण कटू रसं ण देइ सोत्तुं जे । 
जंतस्स जुव्णस्स य ण होड इच्छ च्विय सहावो ॥७७५॥ 


बहुएहि जंपिएहिं सिद्रं अगम्ह सवहे करेऊण । 
सदो च्विय से भदो भोडणिजंते रसो ण त्थि ॥७७६॥ 


पढमं चिय माहवपटुयं व घेत्तूण डाहिणो वाओ । 
अंकोल्लपढमवत्तं पहिंडिभो गामरच्छासु ॥७७७॥ 


सो माणो पियमुहअंददंसणे कह थिरो धरिज्जिहढ्‌ । 
अंकोल्लकोरआण वि जो फुटुमुहाण बीहेड्‌ ॥७७८॥ 


कारणगहिम वि मए माणो एमेअ जं समोसरियो । 
अत्थक्कफुल्ल अंकोल्ल तुज तं मत्थए पडउ ॥७७९॥ 


रंजेह देह स्वं रएह कुसुमाई्‌ देह विच्छित्ति । 
ण वि तह पुहवीसस्स वि हलहल जह वसंतस्स ॥७८०॥ 


सिसिरे वणदवड्ं वसंतमासम्मि उअह संभूयं । 
म॑कुसकण्णसरिच्छं दीस पत्तं पलासस्स ॥७८९॥ 


दूरपडइण्णपरिमलं सपल्लवं मुदधपुप्फपंगुरणं । 
अंगच्छित्तं पिव वम्महेण दिण्णं महुसिरीए ॥७८२॥ 


कारणगहिअं पि इमा माणं मोएड माणिणिअणस्स । 
सहयारमंजरी पियसहि व्व कण्णे समल्लीणा ॥७८३॥ 


अज्जं चिय छणदिअहो मा पुत्ति रुएहि एहडई्‌ पिओ त्ति । 
सुण्हं आसासंती पडियत्तमुही सुवड्‌ सासू ॥७८६॥ 


दियहेदियहे णिवडडइ गिहवड्धूआणिहेण माउच्छा । 
संगहणड्‌ त्ति वावउ वसुहारा खुज्जसहयारे ॥७८५॥ 


आउच्छणोवऊहणकंठसमोसरियबाहुलइयाए । 
वलयाई्‌ पहियचलणे बहूं णियलाइ्‌ व पडंति ॥७८६॥ 


उद्ियपासं तणछण्णकंद्रं णिहुअसंठियावक्खं । 


जूहाहिव परिहर मुहमेत्तसरीयं कल ॥७८७॥ 


गुणसालिणो वि करिणो होहड जूहाहिव्त्तणं क्तो । 
णवसालिकवललोहिल्लिआ£ विद्धं मुअंतस्स ॥७८८॥ 


विहिणा अणुज्जुएणं पुत्तय जाओ कुलम्मि पढमम्मि । 
जाइविसुद्धो भदो वि बंधणं पावड खणम्मि ॥७८९॥ 


चउपासदिण्णहुयवहविसमाह हवेढणापिउलं । 
णिव्वाहेठं जाणइ जृहं जूहाहिवो च्चैव ॥७९०॥ 


अल्लग्गकवोलेण वि गयमहणा पत्तदसावसणम्मि । 
अज्ज वि मा€ सणाहं गयवदुजृहं धरंतेण ॥७९१॥ 


णवि तह दमे मणं गयस्स बंधो वि करिणिविरहो वि । 
दाणविओयविमुहिए जह भमरउले भमंतम्मि ॥७९२॥ 


गामम्मि मोहणाइं दिण्णे खगे व्व चोरहित्थाइं । 
गहवडणो णामेणं कियाइ अण्नेण वि जणेण ॥७९३॥ 


मलिणाई अंगाइ बाहिरलोएण मंसलुद्धेण । 
हिययं हियएण विणा ण देइ वाही भमडइ्‌ हटुं ॥७९६॥ 


कदिणखरवीरपेल्लणहलं व पत्थरविणिम्गयशिकणे । 
धचलोआयरियवहे कसरा वि सुहेण वच्चंति ॥७९५॥ 


णक्खमङऊहेसु खणं कुसुमेसु खणं खणं किसलएसु । 
हत्थेसु खणं कुसुमोच्वियाइ लोडाविया भसला ॥७९६॥ 


छेत्तम्मि जेण रमिया ताओ किर तस्स चेय म॑देड । 
जइ तीअ दमं णिसुयं फुट हिययं हरिसयाए ॥७९७॥ 


हिययं णियामि किणं पा हासेण घडियं मे । 
विरहाणलेण तत्तं रससित्तं अंतिता फुडह ॥७९८॥ 


अण्णे ते किल सिहिणो सिणरससेएण हूति विच्छाया । 
आसाइयरससेज होड विसेसेण णेहजो दहणो ॥७९९॥ 


अंतो णिभुजद्विजपरिअणाइ ओरुद्धदारणअणाई्‌ । 
गिम्हे घोरटुघग्घररवेण घोरंति व घरटु ॥८००॥ 

जीहाइ परं लिन्भड दंतोदणं ण तीरए गहिरं । 
अहरो व्व सव्वणो गोहणेण पढमो तणुच्छेभ ॥८०१॥ 
जह वेल्लीहि ण माअसि जह इच्छसि परवडं पि लंघेडं । 
तह णूणं कोहलिए अज्जं कलिं व फुल्लिहिसि ॥८०२॥ 


विलासणिगुरुणिअंवो तीरउ चलणेहि दहि उव्वहिरं । 
एआई उण मज्ख्ो थणभारं कड्‌ णु उव्वहि ॥८०३॥ 


वारिज्जंती णवकोमुड्‌ त्ति मा पुत्ति अंगणे सुवसु । 
माते अंवुपिसाओ चंदो त्ति मुहं गसिज्जिहिट्‌ ॥८०४॥ 


सुव्वंतो आसि परंपराइ कहकह वि दिद्िमिलिओ ऽसि । 
दे सुहअ किं पि ज॑पसु पिअंतु कण्णाड्‌ मे अमिअं ॥८०५॥ 


विरहकिसिा वराई दिणाइ आसण्णगिम्हपरिणामाईं । 
कदिणहिअओ पवासी ण आणिमो कह समप्ििहिड्‌ ॥८०६॥ 


रोआविअ म्ह माए अंगणपहिएण द्रपसुत्तेण । 
परिवत्तसु माणिणि माणिणि त्ति सिविणे भणंतेण ॥८०७॥ 


माणंसिणीञ पडणा णअणकवोलाहरप्पहाभिण्णा । 
उज्जुजसुरचावणिहा वाहोजरा चिरं दिद्रा ॥८०८॥ 


सरहसविणिग्गआइ वि इच्छाइ्‌ तुमं ण तीअ सच्चविओ । 
सीसाहअवलिभुअंगवंकरच्छे हअग्गामे ॥८०९॥ 


सा तुह विरहे णिक्किव संधारिज्जइ सहीहि णिरणाहि । 
चंडालहत्थगअसउणिअ व्व जीए णिरालंवा ॥८१०॥ 


कप्पासं कुप्पासंतरम्मि तड्‌ खित्तम्‌ इत्ति भणिऊण । 
अत्ता वला ऽदहिरेणं थणाण मह कारिआ ऽवत्था ॥८९९॥ 


गाईउ पंचखारिंभरीउ चत्तारि पक्कलवडइल्ला । 
संपण्णं वालावल्लरअं सेवा सिवं कुणउ ॥८१२॥ 


अणुराजरअणभरिअं कंचणकलस व्व तरुणिथणवटुं । 
तस्स चिअ मुहम्मि किओ मसिमुद्ा मअणराएण ॥८१३॥ 


विज्ञ पिआसा वहलडइ घणताओ खणखणम्मि रोमंचो । 
हिजए ण भाइ अण्णं लज्जापत्थेहि तेजिआ पाणा ॥८९४॥ 


गाहाण अ गेजआण अ तन्तीसद्ाण पोढमहिलाण । 
ताणं सो च्विज दण्डो जे ताण रसं ण आणंति ॥८९५॥ 


विवरीअरअम्मि सिरी बम्हं ददरुण णाहिकमलत्थं । 
हरिणो दाहिणअणं रसाउला त्ति ठक्केड्‌ ॥८९६॥ 


लडहविलआण लोअणकडक्खविक्खेवजणिअसंदावा । 
द्विज्जंति महासत्ता चित्तुव्वेजणसहा होति ॥८१७॥ 


तह हस जह ण हसिज्जसि तह जंप जहा परषपिअं होड । 
तह जिअ जह लहसि जसं तह मर जह ण उण संभवसि ॥८९८॥ 


छप्पअ गम्मसु सिसिरं पासाकुसुमेहि ताव मा मरसु । 
जीअंतो दच्छिहिसि अ पुणो वि रिद्धि वसंतस्स ॥८९९॥ 


सव्वत्थ होड ठाणं रासहमहिसाण मेसवुसहाणं । 
भदगडंदाणम्‌ अहो महावणम्‌ अहव महाराओ ॥८२०॥ 


अव्यो ण आमि छेत्त खज्जउ साली वि कीरणिवहेहिं । 
जाणंता अवि पहि पुच्छंति पुणोपुणो मग्गं ॥८२९॥ 


अत्थक्कागअदिद्रे वहुभा जामादुअम्मि गुख्पुरओ । 
जूर्‌ णिवडंताणं हरिसविफंदंतवलआणं ॥८२२॥ 


अच्छीहि तुज्छ्य सुंदरि बाहिरधवलेहि मज्ज्कसणेहि । 
एएहि को ण दमिओ पिसुणेहि व कण्णलग्गेहि ॥८२३॥ 


एह टइमीअ णिअच्छह विम्हिहिजञा सही पुलोएड । 
अद्दाअम्मि कवोलं कवोलपदटुम्मि अद्दाअं ॥८२६॥ 


कट जाआ कडु णु सिक्छिआ माइआ हअकुमारी । 
तंतं जाणइ सव्वं जंजं महिलाठ जाणंति ॥८२५॥ 


खणपिद्ुधूसरत्थणि ४ अतंबच्छि कुवलआभरणे । 
कण्णगअचूअमंजरि पुत्ति तुए मंडिओ गामो ॥८२६॥ 


मण्गिअलद्धे बलमोडिचुंबिए अप्पणेण उवणीदे । 
एक्कम्मि पिआअहरे अण्णण्णा होति रसहेआ ॥८२७॥ 


उष्फुल्ललोजणेणं कवोलबोसट्माणसेएणं । 
अहणंतेण वि भणि मुहेण से कज्जणिवुत्ती ॥८२८॥ 


जत्थ ण उज्जागरओ जत्थ ण ईसा विसूरणं माणो । 
सब्भावचादुअं जत्थ ण त्थि णेहो तहिं ण त्थि ॥८२९॥ 


मह पडइणा थणजुअले पत्तं लिहिअं ति गव्विआ कीस । 
आलिहड्‌ महं पि पिओ जइ से कंपो च्विअ ण होड ॥८३०॥ 


कण्णे पडिअं हिअए पडिअं चिअ ओ मए अभव्वाए । 
जामि त्ति तुज वअणं किं व ण सहिअं पवासस्स ॥८३१॥ 


समपंथपत्थिअस्स वि पहिअस्स खलंति पुढमदिअहम्मि । 
हिअअद्विजजाञगुरुणिअंवहारेण व पई ॥८३२॥ 


संदेसो वि ण लिहिओ लेहे पहिएण कत्थ घरतत्ती । 
अणवरअलिहिअगेहिणिगोत्तक्खरपूरिए पत्ते ॥८३३॥ 


उप्पेक्खागददअंगसंगमुच्चलिअविउणसेआए । 


बोलीणो वि ण णाओ परत्थपडमइ हेमंतो ॥८३४॥ 


सिविणअलद्धपिजअमपुलइउग्गमणिन्भरेहि अगेहिं । 
परिरंभणे सुहाइं पावउ मा णं पबोहेह ॥८३५॥ 


विज्ज्यावेड पडवं अब्भुदंती€ पहिअजाआए । 
पिजअमविओजदीहरणीसहणीसासरिंछोली ॥८३६॥ 


जं पीञं मंगलवासणाह पत्थाणपढमदिअहम्मि । 
बाहसलिलं ण चिद तं चिअ विरहे सुवं तीए ॥८३७॥ 


उक्कठाणिच्छाआ सव्वं उण परिअणं रुआवेड । 
आअंबिरेहि अज्ड्या फुसिजपरुण्णेहि अच्छीहि ॥८३८॥ 


जह दिअहविरामो णवसिरीसगंधुद्धराणिलग्घविओ । 
पहिअघरिणीअ ण तहा तवेड तिव्वौ वि मज्डमण्हो ॥८३९॥ 


चिरपवसिजदइअकहा णिउणाहि सहीहि विरहसहणत्थं । 
अलिजा अवि अवराहा वहू कमसो कदहिज्जंति ॥८६०॥ 


जंजं पउत्थपडञ पिअअमणामक्खरं लिहड्‌ लेहे । 
तंतं तल्लेहणिजाणुसारगलिओ पुस सेओ ॥८६९॥ 


अच्छउ णिमीलिञच्छी मा मा वारेह पिजअमासाए । 
तेण विणा किं पेच्छउ उम्मिल्लेहिं वि अच्छीहिं ॥८४२॥ 


दीहुण्हा णीसासा रणरणओ रुज्जगगिरं गेअं । 
पिअविरहे जीविजवल्लहाण एसो चिअ विणो ॥८४३॥ 


जइ देव्व तुं पसण्णो मा करिहिसि मज्ज माणुसं जम्मं । 
जइ जम्मं मा पेम्मं जड़ पेम्मं मा जणे दुलहे ॥८४६॥ 


राईण भणड्‌ लोओ जा किल गिम्हम्मि होति मडहाओ । 
मह उण दडइएण विणा ण आणिमो कीस वहंति ॥८६५॥ 


एक्के अअणे दिअहा वीए रअणीए होंति दीहाओ । 
विरहाअणो अपुव्वो एत्थ दुवे च्चे वहंति ॥८४६६॥ 


चिरजीवित्तणकंखिरि मा तम्म रसाजणेहि अथिरेहि । 
विरहं पवज्ज जाअंति जेण जुअदीहरा दिजहा ॥८६७॥ 


अड्‌ रुअंती£ मए ओहिदिणे गणड द्िज्जडइ्‌ अहं व । 
पिअविरहे मामि सअज्छिआ€ णेहो च्चिअ अपुव्वो ॥८४८॥ 


कंठग्गहणेण सअज्छिआहं अन्भागञोवआरेण । 
वहुभा€ पड्म्मि वि आगअम्मि सामं मुहं जाअं ॥८४६९॥ 


चंदो वि चंदवअणे मुणालबाहालए मुणालादं । 
ंदीवराड्‌ इंदीवरच्छि तावति तुह विरहे ॥८५०॥ 


गुरुअणपरवस पिअ किं भणामि तुह म॑ंदभाइणी अहअं । 
अज्ज पवासं वज्जसि वच्च सअं चेअ मुणसि करणिज्जं ॥८५१॥ 


वित्थिण्णं महिवेढं विउलणिअंबाठं पीणथणिआओ । 
लब्भंति विसालच्छीठ सुहअ जुवरईए मा तम्म ॥८५२॥ 
कज्जं विणा वि विअलंतपेम्मराअं तुमं णिअच्छंती । 
हिअञासंकिअणिअदोसदुम्मणा तामइ वराई ॥८५३॥ 


दूर ण एड चंदो वि उग्गओ जामिणी वि बोलेड्‌ । 
सव्वं सव्वत्थो च्विअ विसंटुलं कस्स किं भणिमो ॥८५४६॥ 


दूरई गज चिराअड्‌ किं सो मह पासम्‌ एहिड्‌ ण वे ऽत्ति । 
जीविअमरणंतरसंठिआ€ अंदोलए हिअअं ॥८५५॥ 


सो णा ऽगओ त्ति पेच्छह परिहासुल्लाविरी दूरईए । 
णमंतीअ पहरिसो ओसदटड गंडपासेसु ॥८५६॥ 


कह णु गजा कह दिद किं भणिअं किं व तेण पडिभणिअं । 
एअं चिअ ण समप्प्‌ पुणरुत्तं जंपमाणीए ॥८५७॥ 


दर्मुहअंदपुलोइरीट किं भणिहि्‌ त्ति अज्छयाए । 
पिअसंगमललिअमणोरहा् हिअअं थरथरेड ॥८५८॥ 


अप्ाहिजई्‌ तुह तेण जाइ ताईं मए ण मुणिआई । 
अच्चुण्हस्सासपरिक्खलंतविसमक्खरपओआईं ॥८५९॥ 


साहंती सहि सुहं खणेखणे दूमिआ सि मज्द कए । 
सन्भावणेहकरणिज्जसरिसअं दाव विरअं तुमए ॥८६०॥ 
जं तुह कज्जं तं चिज कज्जं मज्ड त्ति जं सञ भणसि । 
ओ दू सच्चवजणे अज्ज सि पारं गज तस्स ॥८६९॥ 


णवलजपहरुत्तत्था£ तं कअं हलिअवहुभाए । 
जं अज्ज वि जुवडजणो घरेधरे सिक्िरं महड्‌ ॥८६२॥ 


धण्णो सि रे हलिदअ हलिअसुआपीणथणभरुच्छंगे । 
पेच्छ॑तस्स वि पडणो जह तुह कुसुमा णिवडंति ॥८६३॥ 


सच्चं चिअ कद्रुमओ सुरणाहो जेण हलिअधूञाए । 
हत्थेहि कमलदलकोमलेहि चिक्को ण पल्लवि ॥८६६॥ 


एमेअ अकअपुण्णा अप्पत्तमणोरहा विवनज्जिस्सं । 
जणवाओ वि ण जा तेण समं हलिउत्तेण ॥८६५॥ 


लज्जापज्जत्तपसाहणाडइ परतत्तिणिप्िवासाईं । 
अविणअदिमोहाइं धण्णाण घरे कलत्तां ॥८६६॥ 
हसिअम्‌ अविआरमुद्धं भमिअं विरहिअविलाससच्छाअं । 
भणिअं सहावसरलं धण्णाण घरे कलत्ताणं ॥८६७॥ 


पडणा वण्णिज्जंते अक्खाणअसुंद्रीट स्वम्मि । 
ईसामच्छरगरुअं घरिणी हुंकारं देइ ॥८६८॥ 


वाहिज्जंति ण कस्स वि रोत्तूणं णेअ पाअडिज्जंति । 
माणविआरा कुलपालिआ€ हिअए विलावेति ॥८६९॥ 


अहिअं सुण्णाइ णिरंजणाइ्‌ वहुरिक्करुण्णपुसिआई्‌ । 
विरहुक्कंठं कुलपालिआई साहंति अच्छीडं ॥८७०॥ 


कुलपालिआ€ पेच्छह जोव्वणलाअण्णविन्भमविलासा । 
पवसंति व पवसिए एति व्व पिए घरं एंते ॥८७१॥ 


पड्पुरओ च्चिअ रभसेण चंबिओ देवरो अडजणाए । 
मह वजणं मडरागंधिअं ति हाआ तुहं भणड्‌ ॥८७२॥ 


तह अडअणाह रुण्णं पडमरणे बाहरुद्धकंटीए । 
अणुमरणसंकिणो जह जारस्स वि संकिअं हिअअं ॥८७३॥ 


वाणीरकुटुंगुटीणसउणिकोलाहलं सुणंतीए । 
घरकम्मवावडाए वहू सीअंति अंगाइ ॥८७६॥ 


णोल्लेड अणोल्लमणा अत्ता मं घरभरम्मि सअलम्मि । 
खणमेत्तं जह संदा णवर ण व होड वीसामो ॥८७५॥ 


ठाणेठाणे वलिआ वलणेवलणे सवेडसकुटंगा । 
ण ग सि अम्ह गामं दिअर ण दिद तुए मुरला ॥८७६॥ 


महुएहि किं व वालअ हरसि णिअंबाहि जइ वि मे सिजञं । 
साहामि कस्स रण्णे दूरे गामो अहं एक्का ॥८७७॥ 


कालक्खरदूसिक्खिअ धम्मिअ रे णिंबकीडअसरिच्छ । 
दोण्ण वि णिस्अणिवासो समअं जइ होड तहि होदु ॥८७८॥ 


पंथअ ण एत्थ संथरम्‌ अत्थि मणं पत्थरत्थले गामे । 
उण्णअपअहरे पेक्छिऊण जइ वससि ता वससु ॥८७९॥ 


विहलक्खणं तुमं सहि द्रण कुडेण तरलतरदिद्धि । 
वारप्फसणिहेण अ अरप्पां गरुओ त्ति पादिअविहिण्णो ॥८८०॥ 


अट्विउलं जलकुंभं घेत्तूण समागअ ष्ठि सहि तुरिअं । 
समसेअसलिलणीसासणीसहा वीसमामि खणं ॥८८९॥ 


अणुमरणे हसड जणो रोत्तुं वि ण लब्भड जहैच्छं । 
ता एत्थ किं करिस्सं चोरिअरमणे विवज्जंते ॥८८२॥ 


मा पुत्ति वंकभणिअं जंपसु पुर तुमं छउल्लाणं । 
हिअएण जं च भणिअं तं पि हासा विआणंति ॥८८३॥ 


वंकभणिआडइ कन्तो कत्तो अद्धच्छिपेच्छिअव्वाइ्‌ । 
ऊससिउ पि ण तीरड छउल्लपरिवारिए गामे ॥८८४॥ 


तत्थ वि होंति सही पुत्तलि मा रुवसु जत्थ दिण्णा सि । 
तत्थ वि णिउजलीला तत्थ वि गिरिवाहिणी गोला ॥८८५॥ 


कस्स व ण होड रोसो दुदरुण पिआ सव्वणं अहरं । 


सभमरकमलग्घाइरि वारिअवामे सहसु एष््टिं ॥८८६॥ 


छप्पत्तिआ वि खज्जडइ णिप्त्ते पुत्ति एत्थ को दोसो । 
णिअपुरिसे वि रमिज्जड्‌ परपुरिसविवज्जिए गामे ॥८८७॥ 


अमुणिअपरपुरिससुहो जंपउ जं किं पि अण्णओ लोजो । 
णिअपुरिसेहि वि अम्हे परपुरिसो त्ति च्चिअ रमामो ॥८८८॥ 


माए घरोवअरणं अज्ज खु ण त्थि त्ति साहिअं तुमए । 
ता भण किं करणिज्जं एमेअ ण वासरो ठाइ ॥८८९॥ 


सच्छंदरमणदंसणसंवद्भिअगरुअवम्महविलासं । 
सुविअह्ुवेसविलआरमिअं को वण्णिरं तरइ्‌ ॥८९०॥ 


सामण्णसुंदरीणं विन्भमम्‌ आवहट्‌ अविणओ च्वेज । 
धूमो वि हु पज्जलिआणं महुये होड सुरभिदारूणं ॥८९९॥ 


अव्वो कालस्स गई सो वि जुञआ सरसकव्वदुलललिजो । 
पढड्‌ परासरसदहं अम्हे वि णिअं पटं गमिमो ॥८९२॥ 


पणमह माणस्स हला चलणे किं देवएहि अण्णेहिं । 
जस्स पसाएण पिज घोलइ पाञंतपासेसु ॥८९३॥ 


अणुणअपसरं पापडनूसवं रभसचुंबणसुहैल्लिं । 
एआडइ अ अण्णाइ अ अवसो व्व कओ फलड माणो ॥८९४॥ 


जड पुत्तलि बहुएहिं अणुणअसोक्खेहि अत्थि दे कज्जं । 
ताव रुअ गेण्ह माणं खणमेत्तं तम्मि सुहअम्मि ॥८९५॥ 


आणा अणालवं तीह कीरए दीसए पराहूत्तो । 
णिंतम्मि णीसिसिज्जड पुत्ति अपुव्वोक्खु दे माणो ॥८९६॥ 


जंजं भणह सही आम करिस्साम सव्वहा तंतं । 
जइ तरह रुभिउं मह धीरं समुहागए तम्मि ॥८९७॥ 


अल्लिअड्‌ दिद्विणिन्भच्छिओ वि विहुभो वि लग्गए सिअए । 
पह वि चंबड्‌ बला अलज्जए कह णु कुप्पिस्सं ॥८९८॥ 


हिमजोअचुण्णहत्थाठ जस्स दप्पं कुणंति रारईओ । 
कह तस्स पिअस्स मए तीरड माणो हला काठ ॥८९९॥ 


किं भणह मं सही करेहि माणं ति किं थ माणेण । 
सनब्भाववाहिरे तम्मि मज्ज माणेण वि ण कज्जं ॥९००॥ 

जड़आ पिओ ण दीसड भणह हला कस्स कीरए माणो । 
अह दिद्ुम्मि वि माणो ता तस्स पिअत्तणं कन्तो ॥९०९॥ 


जाणिमि कञवराहं जाणिमि अलिआडइ भणड सअलाइ । 
अणुणेते उण जाणे कआवराहं व अप्पाणं ॥९०२॥ 


अवराहसहस्सां भरिमो हिअएण तम्मि अद्ध । 
दिद्ुम्मि उण पिअसही एक्कं पि हु णं ण संभरिमो ॥९०३॥ 


भणभण जंजं पडिहाइ्‌ तुज्ड्य तंतं सहामिमो अम्हे । 
असहत्तणं च जीअं च वल्लभे दोड ण घडंति ॥९०६॥ 


एअं चिअ मह णामं भणभण दे सुहअ किं विलक्खो सि । 
पडिहाइ जं ण तुज्ज वि ममं पि किं देण णामेण ॥९०५॥ 


सुहअ मुहृत्त सुप्पउ जं ते पडिहाइ्‌ तं पि भण्णिहिसि । 
अज्ज ण पेच्छति तुहं णिद्दागरुआईइ अच्छी ॥९०६॥ 


मा वेलवेसु बहुं पुत्तअ अलिएहि गोत्तेहिं । 
एसा वि जाणड्‌ च्चिअ परिहासुम्मिस्सभणिआईं ॥९०७॥ 


अड्‌ चंडि किं ण पेच्छसि जइ सो वाहरड अण्णगोत्तेण । 
अह दे इच्छड्‌ मच्छरपणच्विअच्छं मुहं द ॥९०८॥ 
वेआरिज्जसि मुद्धे गोत्तक्खलिएहि मा खु तुं स्वसु । 
किं वण पेच्छड अण्णह एदृहमेत्तेहि अच्छीहिं ॥९०९॥ 


सोततु सुहं ण लब्भड्‌ अव्वो पेम्मस्स वंकविसमस्स । 
दुग्घडिअमंचअस्स व खणेखणे पाजपडणेण ॥९१०॥ 


एक्कसअणम्मि सुमुही विमुही गरुएण माणबंधेण । 
सिविणकलहम्मि होती परम्मुही सम्मुही जाआ ॥९१९॥ 


वह्ुउ ता तुह गव्वो भण्णसि रे जइ विहंडणं वअणं । 
सच्चं ण एड णिद्या तुए विणा देहि जओआसं ॥९९२॥ 


कअविच्छेओ सहिभंगिभणिअसम्भाविआवराहाए । 
इदि आपल्लवड्‌ पुणो णअणकवोलेसु कोवतरु ॥९१३॥ 
उम्मूलंति व हिअअं अणुणिज्ज॑ती6 माणवंतीओ । 
संभरिअमण्णुणिन्भरबाहभरोरुभिअमुहीमो ॥९९६॥ 


णवि तह तक्खणसुअमण्णुटुक्खविअणा© वि स्वंति । 
जह दिद्रम्मि पिअअमे अणुणिज्जंतीए तरुणीए ॥९९५॥ 


हिअए रोसुक्छित्तं पापहारं सिरेण पत्थंतो । 
ण हओ दड्जो माणंसिणीहं थोरंसुञं रुण्णं ॥९९६॥ 


पिअजमविडइण्णचसअं अचक्िअं पिअसही दतीए । 
अभणंतीट वि माणंसिणीहं कहि च्चिअ विरोहो ॥९९७॥ 


वच्विहिड स घरं से लहिहिड ओआसम्‌ एहिड़ ससं । 
भणिहिड जं भणिअव्वं पच्त्तं किंणु पाविहिड्‌ ॥९१८॥ 


तणुआईआ वराई दिअहेदिअहे मिअंकलेह व्व । 
बहलपसेण तुए णिसंस अंधारिअमुहेण ॥९९९॥ 


दावंतेण तुह मुहं भुमआभंगम्मि होतणवसोहं । 
अकएण उवकअं अज्ज मण्णुणा मज्ज पसिअच्छि ॥९२०॥ 


भिउडी ण क कदुञं णा ऽलविअं अहस्ञं ण पज्जुदं । 
उवऊहिञा ण रुण्णा एएण वि जाणिमो माणं ॥९२९॥ 


किं पिणजंपसि कामं भणिअं च करेसि तं तहा तुरिअं । 
हिअअं रोसुव्वेअं ति तुज विणओ च्चिअ कहेद्‌ ॥९२२॥ 


परिपुच्छिआ ण जंपसि चुंबिज्जंती बला मुहं हरसि । 
परिहासमाणविमुहे पसिअच्छि मणं म्ह दूमेसि ॥९२३॥ 


अड्‌ पीणत्थणउत्थंभिजणणे सुजणु सुणसु मह वअणं । 
अथिरम्मि जुज्जड्‌ ण जोव्वणम्मि माणो पिए कादुं ॥९२६॥ 


तरलच्छि च॑ंदवअणे थोरत्थणि करिअरोरु तणुमज्छे । 
दीहा ण समप्पड्‌ सिसिरजामिणी कह णु दे माणो ॥९२५॥ 


सुहा वि सुरी र तरुणी वि हु माणिणि त्ति आ पुत्ति । 
चंदणलद्व व हुअंगदूमिआ किं डु दूमेसि ॥९२६॥ 


पडिवक्खस्स वि पुरओ समुहं भणिआ सि तेण पसिअ त्ति । 
अवलंबिञस्स माणिणि माणस्य अ किं फलं अण्णं ॥९२७॥ 


क्सि चलिअवलए हत्थे मुंचेसि अहमुही बाहं । 
पडिरुभसि णीसासे बहुभं ते माणविण्णाणं ॥९२८॥ 


कज्जं विणा वि कअमाणडंबरा पुलअभिण्णसव्वंगी । 
उज्जल्लालिंगणसोक्खलालसा पुत्ति मुणिआ सि ॥९२९॥ 


हंहो किं व ण दिदं हला मए जीविअं धरंतीए । 
सो मं अणुणेड पिओ अहं पि अणुणिज्जिमि हसा ॥९३०॥ 


ता सोक्खं ताव रई ता रणरणअस्स ण त्थि ओआसो । 
जा दुक्खेक्कणिहाणे ण होड बहुवल्लहे पेम्मं ॥९३९॥ 


माणहरिएहि गंतुं ण तीरए सो णएड्‌ अवराही । 
को वि अपत्थिअमुणिओ णेज्जं म॑तं व आणेज्ज ॥९३२॥ 


उव्वहट्‌ दड्जगहिआ हरोद्द्चिज्जंतकोवगअराअं । 
पाणोसरंतमडरं व फलिहचसञं मुहं बाला ॥९३३॥ 


गाढालिंगणरभसुज्जअम्मि द्इए लहुं समोसरड्‌ । 


माणंसिणी्ं माणो फल्लणभीञ व्व हिजआहि ॥९३४॥ 


तुंगो थिरो विसालो जो सहि मे माणपव्वओ रडइओ । 
सो दड्अदिद्िवज्जासणीट घाए विण पहुंतो ॥९३५॥ 


सहि विरइऊण माणस्स मज्ड् धीरत्तणेण ओञसं । 
पिअजमदंसणविहलक्खणम्मि सहसे ऽत्ति तेण ओसरिअं ॥९३६॥ 


णहपअपसाहिअंगो णिददाघुम्मंतलोजणो ण तहा । 
जह णिव्वणाहरो सामलंग दूमेसि मह हिअअं ॥९३७॥ 


पच्चक्खमंतुकारअ जड़ चुंबसि मे इमे हअकवोले । 
ता मज्द पिअसहीए विसेसओ कीस तण्हाओ ॥९३८॥ 


तड्आ मह गंडत्थलणिमिअं दिष्टं ण णेसि अण्णत्तो । 
एण्िं स च्वेअ अहं ते अ कवोला ण सा दिर ॥९३९॥ 


ताण गुणग्गहणाणं ताण्‌ऽ उक्कंठाण तस्स पेम्मस्स । 

ताण भणिजाण सुंदर ईरिसअं जाअम्‌ अवसाणं ॥९६०॥ 
अलिअकुविअं पि कअमंतुअं व मं जेसु सुहअ अणुणेतो । 
ताण दिअहाण हरणे रुआमि ण उणो अहं कुवि ॥९४९॥ 
आम तुह णा ऽवराहो पिअअम मे लोअणाण इह दोसो । 
माणासहम्मि चडुलेहि वासिओ जेहि हिअअम्मि ॥९६२॥ 

को सुहअ तुज्ट् दोसो हअहिअअं णिद्रुरं मज्ज । 

पेच्छसि अणिमिसणअणो जंपसि विर्णेअं ण जंपसे पिदरं ॥९४३॥ 
वच्च मह च्चिअ एक्का€ होतु णीसासरोड़अव्वाइ । 

मा तुज्ज वि तीं विणा दक्खिण्णहअस्स जाणीअंतु ॥९४४॥ 
अणुवत्तंतो अम्हारिसं जणं आहिजाईए । 

चितेसि उणो हिअए अणाहिजाई सुहं जअइ ॥९४५॥ 

हं णिल्लज्ज समोसर तं चिअ अणुणेसु जीं दे एअं । 

पाग द्रालत्तअरसेण तिलअं विणिम्मविअं ॥९४६॥ 


सा वसइ तुज्छ् हिअए स च्चिअ अच्छीसु सा अ सिविणेसु । 
अम्हारिसाण सुद्र ओजसो कत्थ पावाण ॥९६७॥ 


तण्हा मे तुज पिञत्तणस्स कह तं ति णो हि जाणामो । 
दे सुहअ तुमं चिअ सिक्खवेसु जह दे पिआ होमि ॥९४६८॥ 


मलिणवसणाण किजवणिजाणं आप॑टुगंडपालीणं । 
पुप्फवड्जाण कामो अंगेसु कआउहो वस्‌ ॥९६९॥ 


पुप्फवड़ज मठि बालअ मा चिवसु अदीहराउसो होसि । 
अज्जं चेअ मरिज्जउ मअच्छि किं कालहरणेण ॥९५०॥ 


वाणिअअ हत्थिदंता कन्तो अम्हाण वग्घकत्तीओ । 
जाव लुलिआलअमुही घरम्मि परिसक्कए सोण्ा ॥९५९॥ 


गण्हंति पिजजमाण वअणाहि हंसीठ विसलअद्धाइ्‌ । 
हिअआइ व कुसुमाउहबाणकआणेअरंधाई्‌ ॥९५२॥ 


हंसाण सरेहि सिरी सारिज्जइ अह सराण हंसेहि । 
अण्णोण्णं चिअ एए अप्पाणं णवर गरुअंति ॥९५३॥ 


अणुदिअहकआभोआ जहजह थण वि्णिंति कुमरीए । 
तहतह लद्धोआसो व वम्महो हिअअम्‌ आविसड्‌ ॥९५६॥ 
केसा पंदुरछाजा असईसंगेण चम्म जज्जरिअं । 

चित्तं तुह सोहग्गं गोदा दूहृत्तणं कुणडइ्‌ ॥९५५॥ 


णिण्णिदं दोब्बल्लं चिंता अलसत्तणं सणीससिअं । 
मह मंदभाइणीए कए सहि तुमं वि अहह परिभवड्‌ ॥९५६॥ 


णिजद्इअदंसणूसुञअ पंथिज अण्णेण वच्वसु पटहेण । 
घरवड्धूआ दुल्लं घवाउरा ठाइ्‌ हअगामे ॥९५७॥ 


आसाइअं अण्णाएण जेत्तिअं ता तुड्‌ ण बहुआ धिई । 
उवरमसु वुसह एणं रक्छिज्जइ्‌ गेहवडइखेत्तं ॥९५८॥ 


उच्चिणसु पडिअकुसुमं मा धुण सेहालिअं हलिअसुण्टे । 
एस अवसाणविरसो ससुरेण सुज वलअसद्दो ॥९५९॥ 


पविसंती घरदारं विवलिअवजणा विलोडऊण पहं । 

खंधे मोत्तूण घटं हाहा णद्रौ त्ति असि सहि किं ति ॥९६०॥ 
मा पंथ रुधसु पहम्‌ अबेहि बालअ असेसिजहिरीज । 

अम्हे अणिरिक्काओ सुण्णं घरअं व अक्कमसि ॥९६९॥ 


सुव्वड्‌ समागमिस्स्‌ तुज पिओ अज्ज पहरमेत्तेण । 
एमेअ किं पि चिद्रुसि ता सहि सज्जेसु करणिज्जं ॥९६२॥ 


खणपाहुणिआ देअरजाया ए सुहय किं ते दे हणिदा । 
रुअड घरोपंतफलिणिघरम्मि अणुणिज्जउ वराई ॥९६३॥ 


पुप्फभरोणमिअभूमिगञसाहतरूण विण्णवणं । 
गोलाअडविअडकुडुंगमहुअ... ॥९६६॥ 


गृहिणिप्रवेशितजारे गृहे गृहे (गृहिणी) स्थापिता । 
मिलितावदति(असती?)जारौ पश्चाद्‌ गृहिणी गृहस्थश्‌ च ॥९६५॥ 


एक्कत्तो रुअड्‌ पिआ अण्णत्तो समरतूरणिग्घोसो । 
पेम्मेण रणरसेण अ भटस्स ठडोलाडअं हिअअं ॥९६६॥ 


केलीगोत्तक्खलणे विकुप्पए केअवं जआणंती । 
दुदु उअसु परिहासं जाआ सच्चं चिअ परुण्णा ॥९६७॥ 


दे आ पसिअ णिअत्तसु मुहससिजोण्हाविलुत्ततमणिवहे । 
अहिसारिआण विग्घं करेसि अण्णाण वि हसे ॥९६८॥ 


अण्णं लहुअत्तणअं अण्ण च्चिअ काड्‌ वत्तणच्छाआ । 
सामा सामण्णपआवडइणो रेह चिअ ण होड ॥९६९॥ 


अलससिरोमणि धुत्ताण अगशिमो पुत्ति धणसमिद्धिमओ । 
इअ भणिएण ण्जगी पप्फुल्लविलोजणा जाआ ॥९७०॥ 


उल्लोल्लकरअरअणक्खएहि तुह लोजणेसु मह दिण्णं । 
रत्तसुभं पसा कोवेण पुणो इमे ण अक्कमिआ ॥९७९॥ 


ए एहि दाव सुंद्रि कण्णं दाऊण सुणसु वअणिज्जं । 
तुज मुहेण किसोअरि चंदो उजमिज्जइ जणेण ॥९७२॥ 


एदहमेत्तत्थणिआ एदहमेत्तेहि अच्छिवत्तेहिं । 
एदहमेत्तावत्था एदहमेत्तेहि दिअहेहिं ॥९७३॥ 


करजुअगहिअजसोजथणमुहविणिवेसिआहरपुडस्स । 
संभरिअपंचजण्णस्स णमह कण्हस्स रोमंचं ॥९७४॥ 


का विसमा देव्वगई किं दुल्लल्भं जणो गुणग्गाही । 
किं सोक्खं सुकलत्तं कि दुक्खं जं खलो लोओ ॥९७५॥ 


किवणाण धणं णाआण फणमणी केसराइ सीहाणं । 
कुलवालिआण अ थणा कन्तो ्िय्यंति अमुजाणं ॥९७६॥ 


केसेसु वलामोडिअ तेण समरम्मि जअस्सिरी गहिआ । 
जह कंद्राहि विहुरा तस्स दढं कंठअम्मि संठविआ ॥९७७॥ 


खलववहारा दीसंति दारुणा जह वि तह वि धीराणं । 
हिअअवअस्सवहुमआ ण हु ववसाआ विमुज्छंति ॥९७८॥ 


जं परिहरिड तीरह मणं पि ण सुंदस्अत्तणगुणेण । 
अह णवरम्‌ अस्स दोसो पडिवच्छेहिं पि पडिवण्णो ॥९७९॥ 


जस्स रणंतेउरए करे कुणंतस्स मंडलग्गलञं । 
रससम्मुही वि सहसा परम्मुही होड रिउसेणा ॥९८०॥ 


जस्सेअ वणो तस्सेअ वेजणा भणड तं जणो अलिअं । 
दंतक्खअं कवोले वहू विणा सवत्तीणं ॥९८१॥ 


जहा गहिरो जहा रजणणिब्भरो जह अ णिम्मलच्छाज । 
तह किं विहिणा एसो सबाणिओ जलणिही ण किओ ॥९८२॥ 


जा ठेरं व हसंती कटुवअणंवुरुहवद्धविणिवेसा । 
दावेड्‌ भुअणमंडलम्‌ अण्णं विज (चिज?) जअड सा वाणी ॥९८३॥ 


जोण्हा महुरसेण अ विडण्णतारुण्णउच्छरुअमणा सा । 
वुद्ा वि णवोढ व्व परवहू अह हरइ तुह हिअअं ॥९८६॥ 


टुटुण्णंतो मरिहिसि कंटअकलिजाई केअडवणाईइं । 
मालइकुसुमसरिच्छं भमर भमंतो ण पाविहिसि ॥९८५॥ 


णवपुण्णिमामिअंकस्स सुहअ को तं सि भणसु मह सच्चं । 


का सोहग्गसमग्गा पजोसरअणि व्व तुह अज्ज ॥९८६॥ 


णिहुजरमणम्मि लोजणपहम्मि पडिए गुरुअणमज्ज्मि । 
सअलपरिहारहिअआ वणगमणं चेअ महड्‌ वहू ॥९८७॥ 


तं ताण सिरिसहोअररअणाहरणम्मि हिअअम्‌ एक्करसं । 
विवाहरे पिणं णिवेसिअं कुसुमवाणेण ॥९८८॥ 


ताला जाअंति गुणा जाला दे सहिअएहि घेप्पंति । 
रईकिरणाणुगहिजई होति कमलाइ अ कमलां ॥९८९॥ 


तुह वल्लहस्स गोसम्मि आसि अहरो मिलाणकमलदलो । 
इअ णववहुभा सोऊण कुणड वअणं महीसमुहं ॥९९०॥ 


मह देसु रसं धम्मे तमवसम्‌ आसं गमागमा हर णे । 
हरवहु सरणं तं चित्तमोहम्‌ अवसरउ मे सहसा ॥९९९॥ 


राईसु च॑ंदधवलासु ललिअम्‌ आफालिऊण जो चावं । 
एक्कच्छन्तं च्चिअ कुणड भुअणरज्जं विअंभंतो ॥९९२॥ 


लहिऊण तुज्ज वाहुप्फंसं जीए स को वि उल्लासो । 
जञअलच्छी तुह विरहे ण हु ऽज्जला दुव्वलाणं सा ॥९९३॥ 


वारिज्जंतो वि उणो संदावकअत्थिएण हिअएण । 
थणहरवञस्सएणं विसुद्धजाई ण चलडइ्‌ से हारो ॥९९६॥ 


सअलकरणपरवीसामसिरिविअरणं ण सरसकव्वस्स । 
दीसइ अह व णिसम्मडइ सरिसं अंसंसमेत्तेण ॥९९५॥ 


सहि णवणिहुवणसमरम्मि अंकवालीसही€ णिविडाए । 
हारो णिवारओ च्विअ उच्छीरंतो तदा कहं रमिअं ॥९९६॥ 


सोण त्थि एत्थ गामो जो एअं महमहंतलाअण्णं । 
तरुणाणं हिअअलुडिं परिसक्कंतिं णिवारेड ॥९९७॥ 


सो सुद्धसामलंगो धम्मिल्लो कलिअललिअणिअदेहो । 
तीए खंधाहि वलं गहिअ सरो सुरअसंगरे जअइ ॥९९८॥ 


होमि वहत्थिअरेहो णिरंकुसो अह विवेअरहिओ वि । 
सिविणे वि तुमम्मि पुणो पत्तिहि भन्ति ण सुमरामि ॥९९९॥ 


सज्जेड्‌ सुरहिमासो ण आपणेड्‌ जुअइजणलक्खसहे । 
अहिणजसहअारमुहे णअपल्लवपत्तणे अणंगसरे ॥९०००॥ 

